
SKANDINAVISK UFO INFORMATION 

SUFOI er en forening, der har til formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 


SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 


Abonnement bestilles lettest ved at indbetale medlems¬ 
kontingentet (d.kr. 60,00 for året 1977) til Regnskabs¬ 
kontorets gironr. 9 11 77 25; det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 


Enhver offentliggørelse af materiale fra UFO-NYT må 
kun ske efter forudgående skriftlig tilladelse fra redak¬ 
tionen. SUFOI Reg. nr. 3148/3149. 

ET FORSØG PA STRUKTURERING 


Af Per Andersen. 

Lad det være sagt med det samme. Denne arti¬ 
kel er ikke ment som et forsøg på at tilføje nog¬ 
le nye aspekter til de bestående ideer om UFO- 
erne. Jeg vil ikke fremkomme med en ny, revo¬ 
lutionerende hypotese til forklaring af dette 
mærkelige, mystiske og yderst sammensatte 
problem. Jeg vil heller ikke komme med min 
personlige mening om, hvad jeg tror at UFO’er- 
ne er. Det vil jeg i denne omgang overlade til 
andre at gøre. 

De læsere, som mener, at de er velforvarede 
i diverse teorier om UFO’ernes herkomst, og 
som mener, de har et vist overblik over tingene, 
kan altså roligt springe denne artikel over - de 
vil ikke få noget nyt ud af at læse den. 

Artiklen er derimod henvendt til de menne¬ 
sker, som er nye eller forholdsvis nye læsere af 
UFO-NYT, og som føler, at de hele tiden får 
smidt en masse teorier og hypoteser i hovedet. 
Jeg kan selv huske, da jeg var »ny« (hvilket for 
øvrigt ikke er så forfærdelig lang tid siden - det 
er måske derfor, jeg husker det så godt!). Man 
læste og hørte om et hav af forskellige teorier. 
Som regel var disse spredte, og der manglede 
ligesom et overblik over det hele. 

Dette bliver ikke gjort lettere af alle de perso¬ 
ner og grupper af personer, som har en eller 
anden speciel teori om, hvorfra UFO’erne kom¬ 
mer, og som gør alt for at overbevise andre om, 
at lige netop deres hypotese er sandheden om 
UFO’erne. Disse grupper mangler efter min 
mening tolerance over for andre end deres »eg¬ 
ne«. Ydermere er de blottet for denne evne til at 
inddrage nye og relevante aspekter, der kom¬ 
mer frem i UFO-mæssig sammenhæng. Dette 
er især tilfældet, når aspekterne ikke i første 
omgang ser ud til at passe ind i de mønstre, de i 
forvejen har dannet sig og er groet fast i. Dette 
er ikke bare usagligt, men det skader også den 
seriøse forskning, som nogle heldigvis forsøger 
at dyrke. 


Kort sagt er dette et forsøg på at skabe et 
overblik over de hypoteser og ideer, der er 
fremme, og nævne nogle af de argumenter, der 
bliver fremført for og imod forskellige teorier. 
Jeg kan selvfølgelig ikke få alle de forskellige 
tanker, der efterhånden er fremført, med, for 
der er sikkert mindst lige så mange ideer til 
hvad UFO’erne kan være, som der er menne¬ 
sker der beskæftiger sig med emnet. Men et 
kort »resumé« håber jeg at kunne give. 

Når man skal til at strukturere en sådan 
mængde af teorier, gælder det om at finde nog¬ 
le virkelig grundlæggende forskelle i materialet. 
Med hensyn til UFO’erne er den efter min me¬ 
ning mest grundliggende inddeling, man kan 
foretage, en opdeling i to kategorier. Den ene 
består af hypoteser gående ud på, at der kan 
være tale om et ukendt væsen/væsener. Til 
grund for denne ligger den holdning, at UFO’er¬ 
ne enten er eller bliver styret af intelligente 
kræfter, som ikke er kendte i dag. 

Teorier om, at UFO’erne er menneskeskabte 
og menneskestyrede falder altså ikke ind under 
denne kategori. Teorierne om intelligens¬ 
styrede objekter kan man igen underinddele i 
to under-kategorier. Nemlig, at der enten er ta¬ 
le om en intelligens fra rummet, eller også, at 
der er tale om en ikke-menneskelig, jordbun¬ 
den intelligens. 

Den anden store mængde af hypoteser går 
ud på, at der skulle være tale om et eller andet 
fænomen, hvor der ikke er tale om nogen frem¬ 
med intelligens. Hvis der overhovedet er tale 
om en intelligens-styring, er det i hvert fald den 
menneskelige intelligens, der står bag. Disse 
ideer kan også naturligt inddeles i to under¬ 
kategorier. For det første kan der være tale om 
et ukendt naturligt fænomen, altså et fænomen 
der ikke er kendt af videnskabsmændene i dag. 
For det andet kan der være tale om et ukendt 
menneskeskabt fænomen, et fænomen der er 
skabt af den menneskelige intelligens. 

Vi har nu efterhånden fået inddelt hele prob¬ 
lemet i fire dele. Denne fire-inddeling kan ses 
påfig. 1. 

Fig. 1. En fire-inddeling af UFO-problemet. 

Efter denne fire-deling er foretaget, må det 
næste skridt være en yderligere uddybning af 
de enkelte punkter. Dette kan naturligvis gøres 
på flere måder, og jeg har valgt at gøre det i 
form af det skema, som er vist nedenfor. Læse¬ 
ren må have mig undskyldt, hvis det virker 
overfladisk, men meningen er jo, at det kun 
skal være en oversigt. Ydermere gør pladshen¬ 
synet, at den er temmelig koncentreret og 
ufuldstændig. For dem, der ønsker at stifte 
nærmere bekendtskab med de forskellige hy¬ 
poteser, er der anført nogle litteraturhenvisnin¬ 
ger. 


A Ukendte jordiske væsener. 


For: 

Fænomenet har eksisteret i meget lang 
tid, og det sandsynliggør, at væsenerne 
er knyttet til jorden. Der er paralleller til 
folkesagn. 


Imod: 

Man kan dårligt forestille sig, at der i 
dag, hvor man trods alt ved en del om 
vores fysiske jord, skulle være nogle 
ukendte, skjulte intelligensvæsener, som 
har basis på jorden. 


Teorier: 

Nogle fysisk eksisterende væsener hol¬ 
der sig skjult her på jorden. Man kan her 
drage folkesagn med nisser, alfer osv. 
ind i sagen. Disse væsener producerer 
enten fysiske, psykiske eller begge slags 
UFO’er. (1) (2). 

Der eksisterer en ikke-fysisk intelligens 
på jorden. Man kan måske forestille sig 
et »intelligensvæsen«, der ligesom om¬ 
slutter hele jorden. 

Der findes nogle rumdyr i den øvre at¬ 
mosfære. Disse væsener lever af kos¬ 
misk stråling, og en gang imellem kom¬ 
mer de ned og besøger os »på bunden«. 
De bliver da opfattet som UFO’er. (3) (4) 
(5). 

UFO’erne kommer fra et andet jordisk 
plan (f. eks. et finstofligt). Dette plan er 
normalt ikke tilgængeligt, men en gang 
imellem kommer der besøgende derfra. 


B Ukendte væsener fra rummet. 


For: 

Det er usandsynligt at vi er alene i uni¬ 
verset, og det er meget tænkeligt at der 
findes planeter, som bebos af væsener 
med en så høj intelligens, at de er i stand 
til rumrejser over lange afstande. Der er 
mange af nærobservationerne og kon¬ 
takterne, hvor UFO’nauterne selv siger, 
at de kommer fra rummet. 


Imod: 

De handlinger, som udføres af UFO’nau¬ 
terne, forekommer som regel fuldstæn¬ 
dig absurde. Ja hele sagen har så mange 
absurde aspekter, at det er svært at tro, 
at der skulle være tale om en intelligent 
undersøgelse af vores planet. De store 
afstande i rummet vanskeliggør også 
rumrejser. 

Teorier: 

Væsenerne kommer fra vores eget sol¬ 
system (f. eks. Mars, Venus, Jupiter). (6) 
(7) (8). 

Væsenerne kommer fra et galaktisk sol¬ 
system. (9)(10) 

Væsenerne kommer fra et extragalaktisk 
solsystem. 

Der findes en universel intelligens, der i 
ikke-fysisk form bare er i rummet. Man 
kan måske drage paralleller til religio¬ 
nerne - den guddommelige kraft. Denne 
intelligens skaber UFO’erne (og andre 
fænomener) i et forsøg på at styre ud¬ 
viklingen. (11) 


C Et ukendt menneskeskabt fænomen. 


For: 

Der er i dag så megen kommerciel og 
national hemmeligholdelse, at man med 
lethed kan forestille sig, at der er menne¬ 
sker, der i dag hemmeligt kan udvikle og 
bruge objekter, der har de egenskaber, 
som UFO’erne besidder. 


Imod: 

UFO’erne er for tidløse og verdensom¬ 
spændende til, at det kan være en orga¬ 
nisation der står bag. Man besidder ikke 
i dag en viden, der kan frembringe ob¬ 
jekter med de egenskaber, som UFO’er¬ 
ne har. 


Teorier: 

Alle rapporter beror på fup, svindel og 
misfortolkninger af kendte fænomener. 
( 12 ). 

En af de store nationer (f. eks. USA, 
USSR, Kina) har udviklet UFO’erne og 
bruger dem til psykologisk krigsførelse 
eller spionage. (13). 

Et af de multinationale selskaber har ud¬ 
viklet UFO’erne som led i en plan til at 
opnå større økonomisk indflydelse. 


Forskningsforsøg fra universiteter for at 
undersøge befolkningens psykologiske 
reaktioner over for en trussel fra rum¬ 
met. 

UFO’erne er udviklet af flygtede nazister, 
der nu skjuler sig i Brasilien og på Syd¬ 
polen. (5) (14). 


D Et ukendt naturligt fænomen. 


For: 

Fænomenet optræder absurd, og tilsy¬ 
nekomsten af UFO’er forekommer spon¬ 
tant og tilfældigt. Det kan forklares ved, 
at UFO’erne ikke er intelligensstyrede, 
altså der må være tale om en naturlig 
mekanisme. 


Imod: 

UFO’erne synes absolut at være intelli¬ 
gensstyrede. Der må altså være »nogen« 
derstår bag. 


Teorier: 

Foruden det univers vi kender i dag, er 
der et andet univers, som ligesom over¬ 
lapper »vores« univers (et parallel¬ 
univers). En gang imellem bliver der 
skabt en forbindelse til det overlappende 
univers i form af UFO’er. (2). 

Der er i dag et naturfænomen, som vi 
endnu ikke har fuldt kendskab til. Obser¬ 
vationer og/eller misfortolkninger af det¬ 
te fænomen resulterer i UFO- 
rapporterne. 

Dybt i den menneskelige bevidsthed lig¬ 
ger nogle indkodede typer (arketyper). 
Den enestående udvikling og det men¬ 
neskelige pres, der er i dag, resulterer i, 
at en af disse typer kommer til udtryk. 
Man »ser« UFO’er. (2) (15). 


Til slut vil jeg kun sige, at hvis de læsere, der 
før var forvirrede, er blevet lidt mindre forvirre- 

de ved at læse artiklen, og de, der ikke var for¬ 
virrede, stadig ikke er det, er mit formål med 
denne artikel blevet opfyldt. 

SUFOIs AVISARKIV 

- siger tak til alle, som er os behjælpelige 
ved at sende udklip fra lokale aviser og 
ugeblade m.m. Vi vil også meget gerne 
låne Deres samling for kopiering af, hvad 
vi ikke har, så SUFOIs samling kan blive 
så komplet som muligt. Vi er specielt in¬ 
teresseret i udklip fra før 1959, da mate¬ 
rialet fra disse år først nu er ved at blive 
samlet. 

Er De ved at efterforske bestemte em¬ 
ner? Så kan SUFOIs Avisarkiv evt. være 
Dem behjælpelig med udklip og oplys¬ 
ninger. 

N. C. Krag 
(adresse side 2) 

PÅ JAGT EFTER LIVSTEGN 


Inden for de sidste få år har emnet 
»kommunikation med intelligensvæse- 
ner på andre planeter« været betragtet 
med betydelig større interesse end tidli¬ 
gere blandt videnskabsmænd. 

Før 1959 tog næsten ingen seriøse forskere 
emnet særlig alvorligt, og i den følgende snes 
år var der kun spredt interesse for emnet. I be¬ 
gyndelsen af halvfjerdserne tog forskningen 
dog pludselig fart, og netop i disse år overvejer 
NASA alvorligt mulighederne for at påbegynde 
en grundig og systematisk eftersøgning af evt. 
»intelligente« radiosignaler, udsendt fra andre 
dele af verdensrummet. 

Skønt det vil være ukorrekt at overdrive den 
beskedne interesse og støtte, som et sådant 
projekt har blandt videnskabsmændene, så er 
interessen i dag uomtvistelig betydelig større 
end for blot fem år siden. Som en slags konse¬ 
kvens heraf har NASA sammensat en arbejds¬ 
gruppe, der skal undersøge mulighederne for 
og fremlægge forslag til NASA’s fremtidige del¬ 
tagelse i eftersøgningen af extra-terrestriske in¬ 
telligenser (NASA foretrækker at anvende be¬ 
tegnelsen SETI Search for Extra-Terrestrial 
Intelligence fremfor det mere almindelige CETI 
Communication with Extra-Terrestrial Intelli- 
gences, der ligesom antyder en to-vejs kom¬ 
munikation). Arbejdsgruppen er for tiden ved 
at gennemarbejde et antal forslag om mulige 
SETI-strategier, bl. a. projekter med enorme 
radioantenner i bane om jorden, en bemandet 
SETI koloni på månens bagside samt mere 
konventionelle jordbaserede radiolyttesyste- 
mer. 

NASA-rådgiverpanelet: 

Medlemmerne i NASA’s SETI-panel er som ta¬ 
get ud af en »Blå Bog« over videnskabelige teo¬ 
retikere inden for SETI-området. Som ordstyrer 
eller formand finder man Dr. Frank Drake fra 
Cornell Universitetet - den mand, der organise¬ 
rede det første SETI-projekt overhovedet, nem¬ 
lig Projekt Ozma ved National Radio Astronomy 
Observatory i 1960. Blandt de andre panelmed¬ 
lemmer er Dr. Carl Sagan (også fra Cornell Uni¬ 
versitetet), Dr. John Billingham fra NASA/Ames 
Research Center (én af lederne for den gruppe, 
der i 1971 fremkom med Projekt Cyclops - se 


senere!) og endelig Dr. Sebastian Von Hoerner 
fra National Astronomy Observatory. Ved siden 
af disse astronomi-eksperter rummer pane¬ 
let forskere fra bl. a. socialvidenskaben - de 
skal vurdere konsekvenserne for vor civilisati¬ 
on, hvis kontakt etableres. 

Den 27. maj 1976 afholdt SETI-gruppen et 
daglangt møde i NASA hovedkvarteret i Was¬ 
hington D.C. Man havde ikke annonceret mø¬ 
det - der var offentligt - mere end hvad lovens 
minimumskrav fordrede (der kom 6-7 tilhøre¬ 
re), idet man frygtede en mindre invasion af 
journalister fra »boulevard-pressen«, med her¬ 
af følgende tvivlsomme og/eller sensationelle 
overskrifter dagen efter. 

Hver deltager redegjorde for sine synspunk¬ 
ter, hvilket alt i alt afslørede, at der ikke var no¬ 
gen fælles opfattelse eller stillingtagen blandt 
de implicerede. Man var uenige mht. de tekni¬ 
ske spørgsmål samt i opfattelsen af SETI, men 
disse uoverensstemmelser syntes endda ikke 
så store som forskellen i vurderingerne af de 
mulige omkostninger ved iværksættelsen af de 
enkelte SETI-projekter. Den bedste måde, 
hvorpå en folkelig opbakning for projekterne 
kunne opnås, diskuteredes også. 

Projekt Cyclops: 

Et af de forslag, man behandler i forbindelse 
med et fuldt udbygget SETI-program, er »Pro¬ 
jekt Cyclops« (efter den énøjede kæmpe Poly- 
femos, der var kyklop), en gigantisk opstilling 
af radioteleskoper, der skulle arbejde koordi¬ 
neret på en sådan måde, at de alt i alt ville virke 
som ét kæmpe-teleskop med en teoretisk pa¬ 
raboldiameter på 5 km. Cyclops skulle bestå af 
mere end 1000 enkelte, styrbare parabolanten¬ 
ner, der hver havde en diameter på omkring 
100 m - hvilket alene svarer til de største styr¬ 
bare parabolantenner vi råder over i dag. De 
modtagne data fra antennerne skal fodres ind i 
en central komputer ved hjælp af et avanceret 
system af synkroniserede overførselslinier. 
Komputeren vil derefter koordinere og styre 
den samlede funktion og drift af det fuldauto¬ 
matiserede antennesystem. Komputeren vil li¬ 
geledes kunne udføre en række forskellige og 
komplicerede operationer, der kan udskille 
yderst svage signaler fra baggrundsstøjen. 

Et SETI-system i bane om Jorden: 

Et andet hovedforslag, som er under overvejel¬ 
se, er et SETI-projekt, der skal udføre sin opga¬ 
ve fra rummet - i bane om Jorden - og dermed 
uhindret af radioforstyrrelser fra jordbaserede 
sendere. En gigantisk radioantenne skulle an¬ 
bringes i bane om Jorden i en afstand svarende 
til Månens - måske placeret i et af Lagrange- 
områderne i Månens bane. Næsten alle Jor¬ 
dens satellitter har baner i mindre afstande fra 
Jorden og al radio-interferens ville derfor synes 
at stamme fra Jorden. Antennen skulle afskær- 
mes i retning mod Jorden og skulle altid være 
rettet bort fra Jorden. Denne antenne skulle 
transporteres op til sin bane styk for styk med 
et rumfærge-lignende fartøj. Når antennen var 
færdigbygget, ville dens diameter være ca. 3 
km. 

Dette projekt vil - hvis det bliver det udvalgte 
- formodentlig blive indledt med afprøvning af 
mindre, omkredsende parabolantenner på 
30-300 m i diameter. 

Denne gigantiske radioantenne vil feje hen 
over hele det omgivende verdensrum - 360° i 
løbet af hver omløbsperiode, der som Månens 
vil være på 28 dage. Hvis man vil kigge nærme¬ 
re på et bestemt område eller himmellegeme, 
drejer man ikke hele den enorme antenne, men 
kun selve opsamlings- eller sender-modulet, 
der er ophængt i kugleskallens focuserings- 
punkt. Ved hjælp af avanceret elektronik - bl. 
a. et laser justeringssystem - kan dette modul 



Fig. 1: En tegning, der illustrerer Rumfærgen i 
færd med at samle en radioteleskop-antenne 
på 200 m i diameter i en bane om Jorden. Væ¬ 
sentlig større antenner forudses konstrueret, 
når teknikken dertil er udviklet. 


bevæges hele 180° hen over frontsiden på den 
sfæriske (kugleskalsformede - og ikke parabo- 
liske!) antenneflade. Areceibo radioteleskopet i 
Puerto Rico, der er bygget op i en naturlig 
sænkning i landskabet, er ligeledes et teleskop 
med sfærisk antenne og forsynet med et mobilt 
opsamlingsmodul. Dette teleskops antennedia¬ 
meter er 305 m. 

Ethvert objekt vil derfor kunne iagttages i 
50% af omkredsningstiden, og i løbet af de 28 
dage vil ethvert punkt på himmelkuglen kunne 
undersøges. Systemet vil yderligere have den 
fordel, at mere end ét modtager-modul kan 
placeres over antennefladen, dvs. at mere end 
ét objekt kan undersøges på samme tid - uden 
at man derved taber noget i apparatets følsom¬ 
hed eller opløsningsevne. Dette vil kunne forø¬ 
ge den hastighed, hvormed projektet udfører 
sin opgave. 

»Projekt Cyclops« på Månens bagside: 

Det tredje hovedalternativ er en opstilling af 
store antenner å la »Cyclops« på Månens bag¬ 
side. Omkostningerne ved dette projekt vil na¬ 
turligvis blive mange gange større end for det 
tilsvarende projekt opbygget på Jorden. Til 
gengæld vil det månebaserede »Projekt Cyc¬ 
lops« helt kunne undgå de forstyrrelser og in¬ 
terferenser, som projektet på Jorden vil blive 
udsat for, idet Månen vil yde en afskærmning 
på mere end 3000 km solid klippe mod Jorden. 
Kun vore interplanetariske sonder kunne mu- 



Fig. 2: En tegners opfattelse af den sfæriske 
SETI rumantenne. Fler vist med to modtager¬ 
moduler, relæ-satellit og stort skjold, der skal 
afskærme radiointerferens. Antennen er an¬ 
bragt i måneafstand. 

Fig. 3: »Projekt Cyclops« på Månen. Tegneren måneoverfladen med selve månebasen nær 
viser rækkerne af store antenner anbragt på midten. 


ligvis forstyrre driften af en lyttepost på Månen, 
men disse forstyrrelser vil være så fåtallige, at 
man ville kunne spore kilden og tage sine for¬ 
holdsregler. 

En yderligere stor udgift ved dette projekt - 
nemlig etablering af en ret stor månebase for 
mandskabet - vil nok være et tungtvejende ar¬ 
gument mod dette projekt. 

Indledende undersøgelser: 

Stanford Research Institute, SRI, blev udpeget 
af Ames Research Center til at undersøge de 
relative omkostninger og gevinster for 16 for¬ 
skellige antennesystemer anbragt på forskelli¬ 
ge lokaliteter. De tre projekter, der er blevet 
nævnt her, blev udvalgt som de mest lovende. 
Nogle af SRI’s undersøgelsesresultater var ret 
overraskende. 

Skønt omkostningerne ved etablering af Må¬ 
ne SETI-basen var ret store, så viste det sig, at 
prisen for et SETI-system i bane om Jorden 
svarede nogenlunde til prisen for et »Projekt 


Cyclops« opbygget på Jorden. Mens et SETI- 
projekt i bane om Jorden ville have et modta¬ 
gerareal på kun 1 km 2 ville prisen være mellem 
2 og 4 gange så stor som for et tilsvarende sy¬ 
stem på Jorden. Øges modtagerarealet, bliver 
projektet med en rumstation imidlertid stadig 
mere og mere attraktivt. For et SETI-system 
med et modtager-areal på 20 km 2 ville en en¬ 
kelt om Jorden kredsende antenne (Skærmdi¬ 
ameter 5 km) sandsynligvis koste mindre end 
halvdelen af prisen for et på Jorden anbragt sy¬ 
stem af antenner med totalt samme modta¬ 
gerareal. 

Ikke alle medlemmerne af SETI-panelet sy¬ 
nes imidlertid at være stemt for et projekt med 
en jordomkredsende antenne. Man mener ikke 
det er muligt realistisk at anslå omkostningerne 
ved et sådant rumprojekt. En anden vanskelig¬ 
hed er, at man i dag ikke har noget fartøj, der 
kan anvendes til de gentagne transporter frem 
og tilbage til basen, og man har end ikke et un¬ 
der udvikling. Rumfærgen kan ikke klare de 

store afstande og den store mængde materiale. 
Udviklingen af en mere avanceret rumfærge, 
der kunne transportere antennematerialet fra 
en bane om Jorden - hvor den nuværende 
rumfærge kunne placere det - og videre ud i 
måneafstand, måtte iflg. NASA-planlæggerne 
lægges oven i projektets egentlige omkostnin¬ 
ger. 

Man fandt også problemer i forbindelse med 
»Projekt Cyclops«’ 3 km store antenne. Hvor¬ 
dan skulle man egentlig få bragt tilstrækkeligt 
med materiale op i bane om Jorden? Selv den 
mest spinkle konstruktion ville kræve ca. 8000 
tons materiale, og heri er endda ikke medreg¬ 
net den elektroniske udrustning. »Cyclops«- 
rapporten konkluderer: »Vi anser ikke anbrin¬ 
gelsen af en mikrobølge-antenne med en dia¬ 
meter på 3 km eller mere ude i rummet som 
værende inden for vor nuværende eller umid¬ 
delbart forestående teknologis kunnen.« 

Man kunne mærke en tydelig forskel i opfat¬ 
telsen af dette projekt mellem gruppen af ra¬ 
dioastronomer - der længe havde været forta¬ 
lere for SETI-projekter - og en del af NASA- 
personellet. Den sidste gruppe foretrak tydelig¬ 
vis SETI-projektet i bane om Jorden (måske 
fordi eftersøgningen af extraterrestriske intelli¬ 
genser her så var noget sekundært med selve 
rumprojektet som det primære), mens radioa¬ 
stronomerne mest var interesseret i at få et 
SETI-projekt stablet på benene i stor målestok 
med så lidt forsinkelse som muligt. De syntes at 
foretrække en eller anden form for jordbaseret, 
Cyclops-lignende program som den bedste 
mulighed for at opnå deres mål. 

Et tredje problem var radiofrekvensinterfe¬ 
rensen. Den del af radiospektret, der har den 
største interesse for SETI og for radioastronomi 
i almindelighed, er området fra 600 til 6.000 


Megahertz. Af særlig interesse i dette interval 
er området mellem 1.000 og 2.000 Megahertz, 
der rummer en række vigtige radioemmissi- 
onslinier for almindelige interstellare moleky¬ 
ler, f. eks. fra Hydrogen H og hydroxylradikalet 
OH. Da disse to komponenter tilsammen svarer 
til vand H 2 O, har man døbt området mellem de 
to emmissionslinier »Vandhullet«. Man antager, 
at de bedste SETI-muligheder ligger i eller nær 
ved dette »vandhul«. 

Desværre er området mellem 1.000 og 2.000 
Megahertz meget anvendt i jordiske kommuni¬ 
kationssystemer, hvilket skema 1 kan illustrere. 

Milliarder af dollars er blevet investeret i ud¬ 
styr, der opererer på disse frekvenser, og alle 
anmodninger fra radioastronomer om at flytte 
denne radioaktivitet over på andre frekvenser 
vil uden tvivl være forgæves. Det er heller ikke 
én eller to nationer, der anvender dette fre¬ 
kvensområde, men faktisk alle Jordens lande. 
En kommende konference i Geneve i 1979, der 
vil behandle udnyttelsen af de forskellige radio¬ 
frekvenser, vil få stor indflydelse på kommende 
SETI-programmer i stor målestok. Hvis ikke de 
mest anvendelige SETI-frekvenser beskyttes 
her på Jorden vil SETI-projekterne mere eller 
mindre blive tvunget til at flytte ud i rummet - 
uanset omkostningerne. 

Et begrænset SETI-program: 

NASA har således endnu ikke forpligtet sig til at 
påbegynde nogen form for eftersøgning af an¬ 
dre intelligensvæsener i rummet - problemet 
overvejes blot, selvom der i det mindste ventes 
iværksat et mindre SETI-projekt inden for de 
næste få år. Selv om de store projekter som 
»Projekt Cyclops« på Jorden eller Månen og 
den store radioantenne i bane om Jorden næp¬ 
pe vil kunne realiseres før en gang i halvfem- 


Frekvens 

Væsentligste anvendelse 

1 Gigahertz 

Radar 

USA civilfly-radar 

Luftforsvarsradar 

Radioastronomi 

USA’s telemetri 

Aer osat og M ar isat (Navigationssatellitter) 

Radio Astronomi og Meteorologiske satellitter 

2 Gigahertz 

Europæisk Telekommunikation 


Skema 1: Skemaet viser den nuværende an- 1000 Megahertz og 2 Gigahertz = 2000 Mega- 
vendelse af radiospektret omkring 1 Gigahertz hertz. 

serne (hvis projekterne overhovedet godken¬ 
des), fortæller rygterne, at NASA-planlæggerne 
håber at kunne påbegynde et mindre ambitiøst 
SETI-projekt i oktober 77. Spørgsmålet betrag¬ 
tes dog som >>en varm kartoffel« rent politisk. 
Efter valget af USA’s nye præsident regner man 
med at fremkomme med budgetforslag for 
1978 fra NASA, hvori SETI-programmet økono¬ 
misk vil være indregnet. 

Ifølge den foreløbige planlægning vil NASA’s 
SETI-program blive udført i tre trin. Det første 
trin (1977-81) vil kun omfatte et beskedent ef¬ 
tersøgningsprogram, idet det kombineres med 
allerede løbende projekter ved de i dag eksi¬ 
sterende radioteleskoper. Andet trin (1982-88) 
vil omfatte anvendelsen af et specielt til opga¬ 
ven opbygget antennesystem på Jorden. Tred¬ 
je trin, der skulle indledes i 1989, vil omfatte op¬ 
bygningen af et komplet system til SETI- 
forskningen - anbragt enten på Jorden eller 
ude i rummet. 

Er der offentlig interesse og støtte? 

Den største usikkerhed - ved siden af proble¬ 
met med eksistensen af andre civilisationer - 
ligger i bedømmelsen af den offentlige interes¬ 
se og støtte, som et sådant SETI-program vil 
blive mødt med. Selv om man forudser en vis 
interesse blandt menigmand for realiseringen 
af et SETI projekt, så vil projektet efter alt at 
dømme blive en af de længstvarende og mest 
trættende videnskabelige opgaver, som men¬ 
nesket indtil i dag har været engageret i. Det 
kunne trække ud i årtier, ja måske i århundre¬ 
der - uden at give resultat. (Man kunne selvføl¬ 
gelig også forestille sig en succes straks pro¬ 
jektet kom i gang - sådanne ting er umulige at 
forudsige!). Man kan derfor risikere, at et så¬ 
dant projekt gradvis mister befolkningens inter¬ 
esse - som Apollo-projektet - og derefter med 
tiden lige så stille går i stå eller bliver afbrudt. 

Eftersøgningens dimensioner: 

I hvilken størrelsesorden ligger en SETI- 
opgave, som f. eks. den der nu planlægges? 
Frank Drake præsenterede for NASA-panelet 
en række tal i et forsøg på at anslå antallet af 
mulige kombinationer af retninger i rummet, 
bølgelængder, båndbredder og andre parame¬ 
tre, der vil være nødvendige at undersøge, hvis 
et tilbundsgående SETI-program skal udføres. 
Man når frem til et kombinationsantal på ikke 
mindre end 10 25 (et 1-tal efterfulgt af 25 nuller) 


som udtryk for antallet af måder, hvorpå de for¬ 
skellige parametre kan kombineres - og alle 
mulighederne bør undersøges! 

Da det blev antaget, at der var chance for at 
støde på 10 6 (1 million) civilisationer, der vil væ¬ 
re i stand til at kommunikere inden for det store 
antal kombinationer, så skal vi - hvis Drake’s 
vurdering er korrekt - regne med at skulle un¬ 
dersøge 10 19 forskellige kombinationer mht. 
bølgelængder osv., før det første intelligente 
signal opfanges fra et eller andet fjernt sted i 
universet. 

Det er unødvendigt at påpege det umulige i 
et så stort antal forsøg. Selv hvis man var i 
stand til at forsøge en kombination i sekundet 
(hvilket man ikke er) ville det kræve mere end 
300 milliarder år at nå gennem det antal kombi¬ 
nationer, der skulle undersøges inden det før¬ 
ste intelligente signal statistisk set kunne for¬ 
ventes opfanget. Hvis denne pessimistiske vur¬ 
dering er blot nogenlunde korrekt, ville ethvert 
SETI-projekt på forhånd være diskvalificeret, 
og vi behøvede ikke spilde tid på at diskutere 
problemet. 

Men er alle disse kombinationer nu lige 
sandsynlige? Vil ikke den halve snes eller flere 
bølgelængder, der står i forbindelse med de 
vigtigste interstellare emmissionslinier, være 
mere sandsynlige bølgelængder end de 10 10 
bølgelængder, som Drake også foreslår som 
mulige kandidater ved en sådan eftersøgning? 
Nogle radioastronomer - f. eks. Robert S. Dix- 
on og Sebastian Von Hoerner - mener, at der er 
lige netop én hovedbølgelængde, som bør un¬ 
dersøges: nemlig 21-centimeters bølgelæng¬ 
den, indstillet så man nøjagtigt rammer den 
bølgelængde, som vil udsendes af et brintatom, 
der er i hvile i forhold til det galaktiske centrum. 
Dette skulle være en fordel ifølge de antikrypto- 
grafiske principper ifølge Dixon, idet et signal 
eller budskab her ville være lettest at finde og 
fortolke, altså lige det modsatte af hvad der er 
aktuelt for f. eks. jordiske efterretningstjene¬ 
ster. Hvis dette optimistiske skøn over antallet 
af relevante bølgelængder der skal undersøges 
er korrekt, så reduceres antallet af kombinatio¬ 
ner fra 10 19 til 10 9 og projekttiden afkortes der¬ 
ved fra 300 milliarder år til ca. 30 år - noget me¬ 
re overskueligt. 

Konklusion: 

Hvis den nødvendige tid, der kræves før man 
falder over et intelligent signal ude fra rummet, 

er af størrelsesordenen 300 milliarder år, vil vi 
næppe nogensinde få held med vor eftersøg¬ 
ning. Hvis tallet derimod er af størrelsen 30 år, 
vil vi næsten kunne være sikre på succes. 

NASA er øjensynlig villig til at satse på den 
mulighed, at det sidstnævnte tidsrum er det 


mest sandsynlige. Måske har vi modtaget de 
første hilsener fra en anden civilisation inden 
udgangen af dette århundrede. 

Kilde: Spaceflight vol. 18 nr. 10 
/Fl. AhrenkieI 


SUFOI’s GEIGERTÆLLER 

I UFO-NYT nr. 5/1976 skrev vi om den geiger¬ 
tæller, som en af SUFOI’s teknikere og gamle 
venner havde fremstillet. 

Samtidig bad vi læserne om økonomiske bi¬ 
drag til erhvervelsen af denne geigertæller. Si¬ 
den da er der indsamlet over 500 kr. til projek- 
tet, hvilket vi gerne vil udtrykke vor glæde over. 

Geigertælleren er udstyret med to tællerrør. 
Det ene er et kombineret Alfa-Beta og Gamma¬ 
rør, der først bringes i anvendelse ved målinger 
de steder, hvor en landing måtte formodes at 
have fundet sted. Såfremt der skulle være en 
forøget udstråling at måle, skiftes til et specielt 
Gamma-rør, der kun måler Gamma-stråling. 
På denne måde har man mulighed for nærme¬ 
re at redegøre for arten af tilbageværende strå¬ 
ling i området. 

Geigertælleren er batteridrevet og viser ud¬ 
stråling dels på et måleinstrument, dels gen¬ 
nem den indbyggede højttaler, der gennem an¬ 
tallet af »knæk« i højttaleren fortæller om strå¬ 
lingens størrelse. 


ill. tv.: SUFOI’s geigertæller med de 2 tæller - 
rør. I midten det kombinerede Alfa-Beta- og 
Gamma-rør. Yderst til højre ses Gamma-røret. 
ill. th.: Ole Henningsen demonstrerer SUFOI’s 
geigertæller i funktion. Fotos: C. H. Pedersen. 



Apparatet er nemt at håndtere, og umiddel¬ 
bart er det tanken at placere denne geigertæl¬ 
ler i SUFOI’s Rapportcentral, hvorfra den hur¬ 
tigt kan befordres til det sted, hvor en formodet 
UFO-landing måtte have fundet sted. 

Såfremt der et sådant sted kan påvises en for¬ 
øget udstråling, hvilket kendes fra undersøgel¬ 
ser andre steder i verden, skulle der være mu¬ 
lighed for at involvere relevante myndigheder i 
en sådan sag, der desuden også vil formodes 
at få stor pressemæssig dækning. Alt sammen 
til gavn for det arbejde, der finder sted for at 
stable såkaldte fysiske beviser for UFO- 
fænomenernes eksistens på benene. 

De indkomne 500 kr. dækker dog ikke indkø¬ 
bet af geigertælleren, hvorfor vi meget gerne 
beder læserne bidrage til anskaffelsen. Skulle 
der komme flere penge ind, end der er nødven¬ 
dige til dette apparat, vil det overskydende be¬ 
løb gå til indkøb af nogle få handy kassettebånd¬ 
optagere til hjælp for rapportoptagere, der på 
denne måde får et redskab i hænde, der kan 
være medvirkende til endnu bedre og under¬ 
byggede rapporter. Andre forskningsprojekter 
er også undervejs, men herom nærmere i et af 
de kommende nr. af bladet. 

Vi glæder os til at høre fra læserne via giro¬ 
konto 9 11 77 25, SUFOI, Box 6, 2820 Gentofte. 
Mærk venligst girotalonen GEIGERTÆLLER. 

Ole Henningsen 



I 

Der er ialt indkommet 34 udfyldte spørgeske¬ 
maer til Rapportcentralen siden redigeringen af 
stof til UFO-NYT 2/77. De enkelte rapporter for¬ 
deler sig stort set på få dage, hvilket gør, at an¬ 
tallet af observationer er mindre. I samme tids¬ 
rum har der været et par enkelte avisomtaler af 
observationer. Rapportcentralen har modtaget 
39 henvendelser pr. telf. Der har i de fleste til¬ 
fælde været tale om observation af den klart ly¬ 
sende planet Venus, der medio februar går ned 
ca. kl. 21.55. 

Når man gennem længere tid betragter f. 
eks. Venus nær horisonten, kan det i visse til¬ 
fælde se ud, som bevæger den sig både op og 
ned samt til siderne. Farveændringer kan også 
iagttages. 

Af de udfyldte spørgeskemaer står følgende 
tilbage, som ikke umiddelbart kan forklares 
som havende været Venus eller noget andet 
kendt fænomen. 

Vi starter med en ny rapport om en gammel 
observation. Den er spændende, ikke mindst 
derved, at den tjener som bekræftelse på en 
rapport, vi har haft i »arkiverne« i mange år. 

Efteråret 1959 kl. 21.30 - 5 minutter 
Vindinge 5800 Nyborg 
Vest 30° - Vest 30° 

Observatøren, der i 1959 var 8 år, har til Rap¬ 
portcentralen sendt følgende observation. Han 
fortæller, at han stadig husker episoden, som 
havde det været i går. Han kan dog ikke huske 
den nøjagtige dato. 

I UFO-NYT November 1959 står følgende 
korte omtale af en observation: 

Fra Nyborg meldes om observation af 2 små 
- 3 mm storegenstande på nord himlen den 10. 
sep. kl. 21.20 og 21.22. 

Sign. R. Nør skov. 

Observatøren til den sidst ankomne observa¬ 
tion fortæller: 

Som 8-9 årig boede jeg på en gård i Vindin¬ 
ge, nær Nyborg. Efter en T.V. udsendelse skul¬ 


le min bror lige ud og have en smule frisk luft. 
Så kom han farende ind efter en kikkert og 
forsvandt så igen ud af døren. Jeg gik ud for at 
se; ovre på en mark stod den, et godt stykke 
over jorden, ganske stille, samtidig med at den 
drejede forsigtigt rundt; 



farverne var orange til grønlig. Med ét forsvandt 
den med kolossal fart skråt op i vestlig retning. 

I begyndelsen troede jeg selvfølgelig, at det 
var en helikopter, da den stod stille i luften, 
men der var jo ingen lyd fra den. Min bror sag¬ 
de at det var en flyvende tallerken. 

Observatøren mener i dag at kunne sige, at 
objektet havde en bredde af 6 meter og var 2 
meter høj. Afstanden til objektet anslår han til 
ca. 1000 meter. 

I selve den i UFO-NYT November 1959 omtal¬ 
te rapport står følgende: 

Vi observerede objekterne, da de stod stille, 
de sås i retning af hovedvej 1, og da bilerne 
kørte forbi på vejen hoppede den nederste op 
så den stod i samme højde som den anden. 
Forsvindingshastigheden må have været stor, 
for pludselig, efter en bil havde kørt forbi, var 
de væk. 

Objekterne var røde og forsvandt i ca. 30°s 
højde over horisonten. 

Oktober 1971, ca. 21.30 - 5 minutter 
Landevej ca. 1 kilometer nordvest for 4450 Jy¬ 
derup 

Øst 5° - Sydvest 5° 

Observatøren og vidner fortæller: 

På Jyderupvejen fra Kalundborg til Køben¬ 
havn mødte vi i modgående retning en formo¬ 
det knallert, som pludselig svingede ind foran 
os. Hvorved vi bemærkede, at der hverken var 
kører eller stel på »Knallerten«. Lyskeglen på 
»Lygten« sås ikke. Med et forsvandt kuglen i 
sydvestlig retning ind mellem træerne i skoven, 
på et sted, hvor der hverken fandtes vej eller 
sti. 

Efter en pause fastslog vi i fuld enighed, at 
der ikke kunne have været tale om en knallert 
eller andet kendt køretøj. 

Observatøren fortæller, at objektet havde en 
hastighed på 30-40 km/t. Det var klart hvidt ly¬ 
sende, kuglerundt; der hørtes ikke en lyd fra 
objektet. Størrelsen anslåstil 15 centimeter i di¬ 
ameter, afstanden til objektet (da det var nær¬ 
mest observatøren) 5 meter. 

Ca. 10. august 1972, ca. 23.30 - 3 minutter 
Tranum plantage nord for 9460 Brovst 
Syd 15°-Nord 60° 

Rapportøren, en Falckredder, fortæller følgen¬ 
de: 

Jeg kom kørende fra Kaas i Nordjylland til 
Aggersund ved Limfjorden. I Tranum plantage 
så jeg pludselig en genstand ved min venstre 
side i lysskæret fra bilen. Genstanden kom gli¬ 
dende ganske langsomt hen over vejen, og da 
den var ved at være væk i tusmørket, steg den 
skråt opad med en vældig fart og forsvandt. 
Jeg troede først det var en flyver, men genstan¬ 
den sagde ikke en lyd. 



Jeg ved ikke om der findes tallerkener; hvis 
der gør, så var det sådan en karl. 


Rapportøren angiver objektets hastighed til 
ca. 50 km/t, størrelsen som 4-5 meter i diame¬ 
ter, farve metalgrå. Afstanden til objektet, da 
det var nærmest observatøren, angives til ca. 
50 meter. Objektet udsendte ikke lys og var ik¬ 
ke lysende i sig selv. 

Primo maj 1975, kl. 23.50 - 5 minutter. 

Ved Åmose Å, på det sted hvor Niløse- 
Skellingsted vejen skærer åen. 

Vest 5° - Vest 10° 

Observatøren fortæller følgende: 

Jeg var den pågældende nat ude at fiske ål i 
Åmose-åen. Jeg befandt mig ca. 3-400 meter 
vest for det punkt, hvor vejen Nilløse- 
Skellingested skærer åen. Det var meget klart 
vejr, måneskin og let frost. 

Kort før midnat bemærkede jeg mod vest et 
gulligt lavtflyvende lys, der på en urolig, nær¬ 
mest spjættende facon nærmede sig Hessel- 
bjerg skov. 

Lyset passerede skoven og kom nu op langs 
åens sydside, indtil det stoppede op - ca. 2-300 
meter fra mig. Først da så jeg objektet helt 
klart. Overdelen fremtrådte i en mellemgrå far¬ 
venuance, medens bundsektionen var dybsort. 





Over- og underdelen var fuldstændig sym¬ 
metriske: som to dybe tallerkener, kant mod 
kant. Fartøjet var - selv efter at det var stoppet 
op - i en konstant vuggende og rykvis bevægel¬ 
se. Disse bevægelser vedblev uden ophør un¬ 
der hele observationen. I den noget lysere 
overdel kunne jeg se en række kraftigt oplyste 
vinduer eller felter. Jeg kan ikke nøjagtigt for¬ 
tælle faconen på disse, men blot at lyset fra 
dem var hvidt og meget stærkt. 

Med ét skete der følgende: UFOet nedsæn¬ 
kede en lyskegle fra bunden af objektet. Keglen 
endte i en spids, og denne spids havde en af¬ 
stand fra jorden, da fartøjet var nærmest, på ca. 
5-6 meter. Keglen var ikke på nogen måde 

blændende i intensitet, men vekslede hele ti¬ 
den i farvenuancerne orange og hvidt. Jeg op¬ 
dagede med ét to skikkelser i to af fartøjets vin¬ 
duer. Begge bevægede sig tydeligvis, og frem¬ 
trådte som silhuetter; de var synlige til ned midt 
på brystet. Jeg var så optaget af at betragte dis¬ 
se to skikkelser, at jeg først senere får øje på en 
tredje, som befinder sig uden for fartøjet, hvor 
han synes at svære eller stå midtvejs nede på 
lyskeglen. Han var tilsyneladende i færd med 
en form for opstigning. Også den sidstnævnte 
skikkelse træder tydeligt frem på baggrund af 
lyskeglen. Jeg kunne ikke fastslå, om UFO’nau- 
ten bevægede sig ved egen kraft, eller om han 
blev taget op ved hjælp af et elevatorsystem. 
Opstigningen foregik i langsomt tempo, og jeg 
så UFO’nauten forsvinde ind i bunden af fartø¬ 
jet. Herefter gled lyskeglen stille og roligt op og 
ind i bunden af UFOet. 



Herefter satte UFOet sig i gang og foretog 
nogle småudflugter, inden det satte kursen 
mod vest. Da det fløj bort, syntes fartøjets 
overflade at fremtræde lysere, som om en 
hvidtlysende ring eller flange blev synlig midt 
på objektet. Jeg hørte ikke den mindste lyd un¬ 
der observationen, som varede i ca. 5 minutter. 

Vidnet mener ikke at have været udsat for 
paralysevirkning, mens observationen fandt 
sted. På spørgsmål om evt. bivirkninger svarer 
han, at hans ene øje kort tid efter var blevet blod¬ 
rødt, samtidigt med at han havde fået en ufor¬ 
klarlig plet i øjet. 

Dette fortog sig dog efter 10 dages forløb, og 


vidnet mener ikke man skal tillægge det nogen 
betydning i forbindelse med hændelsen. 

Undersøgelse og interview: Ebbe Truelsen. 

14. september 1976, kl. 21.45 - 20 minutter 
9370 Hals 

Øst 15° - Nordøst 15° 

To unge mænd, Carsten, 15 år, og Kurt, 19 år, 
var på vej hjem fra Hals Havn. De gik på kajen 
op mod Limfjordsvej; det var mørkt og oversky¬ 
et, der var ingen synlige stjerner. Kurt bemær¬ 
kede et rødt skær mellem to skure, men nævn¬ 
te det ikke for vennen. Lidt senere opdagede 
Kurt en lysende halvcirkel over nogle træer. 
Halvcirklens grundlinie var ca. 5 centimeter 
målt i udstrakt arm. 

De krydsede Limfjordsvejen og gik ind på en 
åben plads. Her så de nu begge tydeligt et gult 
lysende halvkugleformet objekt, med en oran¬ 
ge korona, hæve sig bag nogle træer. Kurt for¬ 
tæller, at objektet havde to orange lysende ar¬ 
me, der ragede vandret ud fra objektet. Car¬ 
sten fortæller, at objektet kun havde en arm, 
der ragede ud fra objektet. Kurt spurgte ophid¬ 
set Carsten, hvor der var en telefon og et kame¬ 
ra. Carsten fortalte, at hans nabo havde begge 
dele. De løb hen imod objektet, der befandt sig 
i samme retning som naboen. Med ét snublede 
Carsten, og Kurt bemærkede da, at hele objek¬ 
tet nu var synligt over træerne. 



De løb begge videre og så nu noget mærke¬ 
ligt; armene blev ligesom trukket ind i objektet. 
Hele objektet blev orange, altså samme farve 
som koronaen. I fortsættelse af dette syntes det 
som om objektet skiftede form, eller muligvis 
drejede det sig om sin lodrette akse, hvorved 

det nærmest syntes ellipse- eller cigarformet. 
Samtidigt blev lyset stærkere, men var stadig 
orange. Medens dette skete, løb de i retning 
mod objektet. Da de kom nærmere nogle træ¬ 
er, forsvandt objektet bag disse; end ikke et 
lysskær kunne ses. Da de nåede naboen, så de 
igen objektet, som nu kun var et rundt 1-krone 
stort gulligt objekt, der blev mindre og mindre. 
Det så ud, som om objektet langsomt var på vej 
væk, opad og i nordøstlig retning. Da de nåede 
naboens hoveddør, var objektet svundet ind til 
en lille prik, hvorpåogså den forsvandt. På ste¬ 
det hvor objektet forsvandt, kom en sky til syne. 
Skyen mindede om en kondensstribe fra et fly 
og målte ca. 4 centimeter i udstrakt arm. Skyen 
virkede tyk og var selvlysende set mod den 
mørke baggrund. Der var senere kommet end¬ 
nu tre vidner til stede, men de iagttog dog kun 
skyen, som langsomt opløstes og forsvandt. 

Rapportørerne mente ikke der var lys nok til 
at fotografere, hvorfor de undlod at forsøge 
herpå. Under observationen ringede Carsten til 
Flyvestation Ålborg; han spurgte, om man der 


havde noget på radarskærmen. Dette benæg¬ 
tede man og beklagede, at det ikke var muligt 
at hjælpe. 

Torben Birkeholm 

31. oktober 1976, kl. 08.45 - 10 sek. 

5300 Kerteminde havn 
Øst 30° - Nord 30° 

Observatøren fortæller: 

Jeg stod sammen med min fiskekammerat 
og fiskede, da jeg pludselig opfattede nogle 
hurtige »Blip-Blip-lyde«. Jeg så, uden at sige 
noget, en skygge skrå over mig (Farve: grå - 
det var mørkt). Det fløj ret hurtigt, og da det 
pludseligt blev ramt af gadelyset, kunne jeg se 
konturerne af en tallerkenlignende gen¬ 
stand ... ca. 5 sek. Så forsvandt den ud i mørket 
igen, i retning mod det åbne vand. Først da 
kom jeg mig over choket; jeg begyndte at råbe 
vildt til min kammerat, om han havde set gen¬ 
standen, men han grinede blot. Længe efter at 
jeg kom hjem, følte jeg mig både rastløs og 
nervøs grundet choket. 

Observatøren mener, at objektet havde en 
hastighed på 40-50 km/t; afstanden fra obser¬ 
vatøren til objektet har været omkring 150-200 
meter. 

Observatøren fik først øje på objektet mod 
øst; det havde da kurs direkte mod ham. Ca. 
midt i havnebassinet ændredes kursen i en 
blød kurve mod nord, hvor objektet forsvandt i 
mørket. 

I UFO-NYT 2/77 er omtalt en anden observa¬ 
tion samme dag: 

Jydsk Væddeløbsbane kl. ca. 18.00. 

5. januar 1977 kl. 16.22 - 2 min. 

Næsby-Orø 4300 Holbæk 
Syd 15° - Nord 15° 

Observatøren, en ældre dame, var ude og lufte 
hunden, da hun med ét fik øje på et blåligt far¬ 
vet objekt omgivet af et stærkt lys som flammer 
hele vejen rundt, dog ikke på undersiden. 

Objektet kom fra bunden af Isefjordens 
Østerløb og forsvandt ud for Næsby. Det skete 
så hurtigt, at hun ikke ænsede, hvordan eller 
hvor det bevægede sig hen. 



Observatøren bedømmer objektets størrelse 
til ca. 1 meter bredt og 3 A m højt. Højden over 
vandoverfladen har ikke været ret høj, idet hun 
fra observationsstedet så objektet i øjenhøjde, 
uden at hæve hovedet. Der hørtes ikke en lyd 
fra objektet. 

Observatøren iagttog objektet mellem to træ¬ 
grupper. Det stod stille svævende over vando¬ 
verfladen ud for observatøren, hvorefter det 
pludseligt forsvandt. Til Rapportcentralen har 
observatøren fortalt, at nu tror hun på »flyvende 
tallerkener«, idet hun selv har set en. 


7. januar 1977 kl. 21.35 - ca. 1 minut. 

3600 Frederikssund 
Zenit - Sydsydvest 45 0 

Observatøren blev opmærksom på objektet, da 
hun stod og betragtede stjernehimmelen. Ob¬ 
jektet var hvidt lysende som en stor stjerne og 
havde tilsyneladende en hvid hale efter sig me¬ 
get større end objektet. Objektet bevægede sig 
med stor fart. Med ét blev objektet større (som 
billygter) og skiftede langsomt farve til orange; 
samtidigt sås formen tydeligt, objektet var kug¬ 
lerundt. Pludseligt forsvandt objektet, det acce¬ 
lererede og var forsvundet på et øjeblik. Objek¬ 
tets kurs var lineær, d.v.s. det fulgte ikke jord- 
banekrumningen, og fløj tilsyneladende ud i 
rummet. Der hørtes ikke en lydfra objektet. 

7. januar 1977 kl. 22.05 - 25 min. 

Nordsjælland 
Syd 15° -Sydøst 15° 

Rapportcentralen har modtaget følgende rap¬ 
port fra en overkonstabel, tjenestegørende i 
bevogtningseskadrillen ved en nordsjællandsk 
kaserne. 

Overkonstablen færdes året rundt ude i al 
slags vejr og på alle tider af døgnet på hunde¬ 
patrulje. Han er således ikke ukendt med de al¬ 
mindeligste lysfænomener på nattehimlen. 

Den pågældende aften blev han opmærksom 
på et stærkt gultlysende, kugleformet objekt. 
Det eneste lys, der var på himlen da, var må¬ 
nen; der var ingen stjerner. Objektet fløj med 
en fart af 20-30 km/t stik syd. Konstablen fulgte 
objektet med øjnene, medens han fortsatte pa¬ 
truljeturen, og med ét var objektet forsvundet. 
Kort tid efter kom objektet igen; det var der 
pludselig, observatøren opfattede ikke, hvor 
det kom fra. Objektet stod nu stille, og da han 
var kommet tilbage til vagten, tilkaldte han 
vagthavende officer. De betragtede objektet 
nogen tid, hvorefter tre frivagter kom ud for at 
se objektet. 

Medens de stod og talte om, hvad det kunne 
være, accelererede objektet med ét og for¬ 
svandt mod sydøst ud af syne på et øjeblik. 

Vagtholdet fortæller enstemmigt, at der ikke 
var tale om et lavtgående fly eller lignende. 

Kl. 23.25 fik vagthavende officer en opring¬ 
ning fra en meget ophidset herre i Esbønderup 
nær 3060 Espergærde, der kort og godt med¬ 
delte, at han ca. en time tidligere havde setet 
lysende objekt, der med stor fart bevægede sig 

mod sydøst. Han ønskede at vide, hvilke for¬ 
holdsregler vagthavende officer ville tage. 
Vagthavende officer fortalte, at han antagelig 
havde set det samme, og at han ville rapportere 
på rette sted, hvad der var passeret. 

25. januar 1977 kl. ca. 22.00 - en time og 45 mi¬ 
nutter. 

Strækningen Brønden 9351 Flauenskjold over 
Ålborg til Non Mølle Kro 
15-20 kilometer fra Viborg. 

Et ægtepar på vej fra Sæsing til Herning i deres 
diesel vogn fortæller: 

Ved 22-tiden var vi på vej mod Al bor g. Me¬ 
dens vi kørte på den mørke vej, oplystes hele 
bilen med ét af et skarpt grønligt lys. Vi talte 
om, hvorvidt det var et lyn, men da der ikke 
kunne høres torden, begyndte vi at undre os. 
Vejret var tungt og regnfuldt. 

På den anden side Al borg drejede vi fra i Støv¬ 
ring og satte kursen mod Viborg. Vi nåede 
igen ud på en helt mørk landevej. Med ét fejede 
igen et mærkeligt skærende lys hen over bilen i 
alle spektrets farver. Ved Non Mølle kro kunne 
vi tydeligt se en grøn lysende kugle på størrelse 
med en fodbold. Den fløj frem og tilbage over 
vejen bag vognen. Lyset var så kraftigt som en 
bils halogenlygter. 

Hr. N., der førte vognen, fortæller: 

Hvis man forestiller sig en kugle, hvorfra der 
udsendes en lyskegle fra seks sider, kan man 
nogenlunde danne si g et billede af den. 

Jeg holdt øje med den gennem sidespejlet 
og havde hele tiden en fornemmelse af, at en af 


lyskeglerne hele tiden var rettet direkte mod bi¬ 
len. 

Fru N. fortæller: 

Ved Non Mølle Kro var jeg efterhånden ble¬ 
vet så bange, at jeg bad min mand køre, alt 
hvad vognen kunne, jeg ville bare væk. Med ét 
opdagede vi, at lyset var blevet svagere, og vi 
så nu, at objektet stod helt stille på himlen bag 
os. Vi kørte stadig, alt hvad min mand turde, og 
pludseligt kunne vi ikke se den mere. 


28. januar 1977 kl. 17.30 - ca. 10 minutter 
Kommunevejen ca. 1 km vest for Korup (Nord 
for 9560 Hadsund) 

Nordøst30° -Syd 30° 

Observatøren, der er bosiddende i Skive, for¬ 
tællerfølgende: 

Jeg kom kørende og så med ét gennem for¬ 
ruden mod nordøst et klart lysende objekt, sva¬ 
rende til en lysende planet i tusmørke, inden 
man kan se stjernerne. Der var klart sigt ca. 
8-10 km i vandret plan, og månen var klart syn¬ 
lig, dog med lidt dis foran. Jeg stoppede moto¬ 
ren og steg ud, det var meget lydt vejr. Jeg kun¬ 
ne høre lyde fra omegnen flere kilometer borte 
fra. Jeg undrede mig over, at der ingen rød el¬ 
ler grøn lanterne kunne ses, og da jeg heller ik¬ 
ke hørte en lyd fra objektet, kom jeg til den slut¬ 
ning, at det måtte dreje sig om et UFO. 

I ca. 8 minutter stod det helt klart, mens det 
bevægede sig fra nordøst til syd, hvor det for¬ 
svandt i disen. 

28. januar 1977 kl. 18.35 - 1 minut 
9560 Hadsund 

Nordnordøst 30° - Østsydøst 30° 

Samme dag som den foregående observation 
og i samme område, dog ca. en time senere. 
Observatøren, en ung mand, fortæller: 

Da jeg trådte ud ad døren, bemærkede jeg 
denne klart lysende genstand. Jeg kaldte på 
min bror, som stod inde i huset. 

Vi stod og betragtede den meget »klare satel¬ 
lit«i ca. et minut, hvorpå den forsvandt som i en 
svag dis. Den aftog langsomt i lysstyrke, og i 
det øjeblik syntes den at få et svagt rødligt 
skær. 

Observatøren oplyser, at objektet havde en 
størrelsesorden som et nålehoved målt mellem 
tommel- og pegefinger i udstrakt arm. Objektet 
var gulligt. 


106 UFO-NYT 3-77 



Desuden fortæller observatøren, at han utal¬ 
lige gange har iagttaget satellitter, og at det be¬ 
stemt ikke var en satellit. 

9. februar 1977 kl. 20.45 - 1 minut og 35 sekun¬ 
der. 

5000 Odense Observatoriums altan. 
Vestsydvest 15° - Vestnordvest 15° 
Observatøren, en ung mand, fortæller: 

Jeg var på Odense Observatoriums altan for 
at afprøve min nye kikkert (Teleskop Kowa 
spotting scope 60 mm 25x okular) sammen 
med to venner. Vi stod og så mod vest efter Ve¬ 
nus (Der var skyet mod vest). Pludselig ser jeg 
noget og siger, dér er Venus. Jeg indstiller kik¬ 
kerten på objektet, men ser da at det bevæger 
sig. Det var gult foran og rødt bagtil. Det fløj hen 
over sygehuset, stod stille og steg så pludselig 
hurtigere end et fly og blev væk bag nogle sky¬ 
er. Den ene af mine venner fulgte det det sidste 
stykke. Nogle minutter senere så vi alle Venus i 
ca. 40° højde. Det var altså ikke planeten Ve¬ 
nus, vi havde set første gang. 


9. marts 1977, kl. 21.15 - 15 minutter 
Glostrup, 4500 Nykøbing Sjælland 
Vest 15°-Vest 15° 

En ung pige var på cykel på vej hjem til foræl¬ 
drene, fra gymnastik i Egebjerg. En lysende 
kugle viste sig foran hende, og hun følte det, 
som hun ikke kunne holde på styret, hvorpå 
hun slap det. Alligevel fortsatte hun slingrende 
ned mod kuglen. Med ét drejede objektet 
skarpt mod øst, pigen greb igen fat i cykelstyret 
og spurtede de sidste 200 meter hen til foræl¬ 
drenes hus. Hun sprang af cyklen og løb ind og 
fortalte faderen, hvad der var passeret. De gik 
nu begge udenfor og så klart objektet stå stille 
mod øst. Da de havde iagttaget objektet et par 
minutter, begyndte det pludselig at bevæge sig. 
Objektet fløj rundt i cirkler, frem og tilbage i det 
vandrette plan. På et tidspunkt syntes det at ha¬ 
ve kurs direkte mod rapportørerne, hvorved pi¬ 
gen blev bange og løb ind i huset. 

Herefter ændrede objektet kurs og var i lang 
tid synligt over Bognæs, hvor det igen foretog 
en række fantastiske manøvrer. Da der var gået 
ca. 10 minutter, ringede rapportørens fader 
rundt til naboer og venner i området, og efter¬ 
hånden var der et anseligt antal vidner til hæn¬ 
delsen. Politiet fra Nykøbing rykkede ud og 
sendte en vogn til Asmindrup, men det var ikke 


muligt at lokalisere stedet, hvor objektet be¬ 
fandt sig. Pludselig blev objektet mindre og 
forsvandt. 

Omkring det tidspunkt, hvor pigen havde sit 
første møde med objektet, havde en familie i 
nærheden meget kraftige forstyrrelser på deres 
fjernsyn. 

Faderen iagttog objektet gennem kikkert (7 x 
50) og beskriver objektet som en kraftig rød 
kugle, der syntes omgivet af en svagt lysende 
ring. 

Til Sjællands Tidende d. 10/3-77 udtaler fa¬ 
deren: 

Mig bekendt findes der intet luftfartøj, der 
kan stå stille i luften og så pludselig med enorm 
fart ændre retning. Det var en stille aften, og 
der hørtes ingen støj fra genstanden. Jeg har 
ikke tidligere beskæftiget mig med UFOer, men 
en mærkelig oplevelse var det, vi havde. 

10. marts 1977, kl. 20.45 - 30 minutter. 

1) Solbjerg 4283 Havrebjerg 
Syd 30°-Vest45° 

Rapportøren fortæller, at han og et par vidner 
har iagttaget et objekt, der af udseende kunne 
minde om en kugletank af den type, der anven¬ 
des til fyringsolie. Objektet havde en diameter 
på 5-6 meter, og afstanden til objektet var ikke 
over 100 meter, da det var rapportøren nær¬ 
mest. Objektet, der ikke udsendte nogen form 
for lyd, bevægede sig med en hastighed på 
60-70 km/t. 

Rapportøren fortæller: 

Jeg kom kørende fra Ørslev i vestlig retning 
mod Solbjerg, da jeg ser en skarp lysende pro¬ 
jektørlignende genstand fra syd mod nord i ca. 
100 meters højde. Da den passerer vejen, som 
jeg kører på, stopper den pludselig op og tager 
kurs mod mig, nu i elmast-højde. Jeg bliver så 
bange, at jeg blokerer bremserne, farer ud af 
bilen og direkte ind i et hus til en ældre dame. 
Vi går ud og kigger på den, den er i mellemti¬ 
den gået i vestlig retning ca. V 2 km. Jeg kører 
videre, men den kommer atter mod mig. Jeg 
drejer hurtigt af og ind til min kone. Vi står beg¬ 
ge og ser et stykke tid efter den, hvorefter den 
senere forsvinder (Pludselig er den væk). Min 
bil og huset var fuldt oplyst heraf. 


Rapporten fra Havrebjerg er på kortet mær¬ 
ket med nr. 1. 

Fra samme dato er følgende rapporter indkom¬ 
met til Rapportcentralen: 

2) 3400Hillerød, kl. 21.16 - 30 sekunder 
Vest30° -Nordøst30° 

Et hvidt lysende kuglerundt objekt, 25 øre stort 
målt i udstrakt arm, rapportør og to vidner. 

3) 4632 Bjæverskov, kl. 21.25 - 3 minutter 
Nord 27°-Syd 50° 

Et mørkt objekt med korona, punktformige lys i 
farverne rød, gul, blå og grøn. Størrelsen angi¬ 
ves som 12 meter i diameter, afstand til objek¬ 
tet 12 meter, lydeffekt som en flyvemaskine, 
der starter, Ingen vidner. 

4) 4583 Sjællands Odde, kl. 21.30 - 15 minutter 
Sydøst 25° - Nordvest 25° 

Et nålehovedstort rødt objekt, ingen lydeffekt. 
Forsvinder i horisonten. Rapportøren samt to 
vidner. 

5) 3400 Hillerød kl. 21.36-10 sekunder 
Vest 30°-Nordøst 30° 

Først et hvidtlysende kuglerundt objekt, der så 
deler sig i to mindre kuglerunde røde stærkt ly¬ 
sende objekter. Delingen sker på én gang, så 
der ikke iagttages ændringer i objektets kurs 
eller hastighed. Forsvinder bag nogle træer, 
der hørtes ingen lyd fra objektet - objekterne. 
Rapportøren og to vidner. 

6) 3500 Værløse kl. 22.00 - 10 minutter 
Vest 35° - Nordøst 35° 

To runde stærkt lysende gule objekter, størrel¬ 


se som en ært målt i udstrakt arm. Objekterne 
stod stille over Flyvestation Værløse. Pludselig 
fløj det ene objekt mod nordøst, få minutter ef¬ 
ter følger det andet objekt det første. Der hørtes 
ikke en lyd under observationen. Flyvestation 
Værløse havde ikke fly i luften, men havde hel¬ 
ler ikke observeret de omtalte objekter. Rap¬ 
portøren og to vidner. 


Sidste: 

Mexico-fiasko 

Lige inden redaktionens slutning modtog 
vi oplysning om, at en stort oplagt UFO- 
kongres i Mexico var faldet »til jorden« 
med et brag. Vi bringer her en direkte 
oversættelse af fjernskriver-meddelelsen: 

Acapulco, Mexico, 23. april. (AFP) - 
Overfladiske og intetsigende indlæg har 
ødelagt den første internationale kongres 
om uidentificerede flyvende objekter 
(UFO’er), der netop afholdes her. Det var 
en af initiativtagerne, der i dag kom med 
denne anklage. 

Guillermo Bravo, leder af det mexican¬ 
ske institut som forsker i UFO’er, sagde, at 
nogle af indlæggene bevægede sig på et 
så lavt plan, at det havde afskrækket seri¬ 
øse eksperter fra at deltage. 

Mange af de 30 eksperter, der var duk¬ 
ket op, herunder de, der betragtes som vi¬ 
denskabeligt set mest pålidelige og enga¬ 
gerede, f. eks. Allen Hynek og Ray Stan- 
ford, har ikke sagt et ord under møderne. 

Herudover har den skuffende ringe del¬ 
tagelse været en økonomisk katastrofe for 
arrangørerne, som måtte betale omkring 
23.000 $ for at undgå at blive smidt ud af 
Kongres Centeret her. 

Hr. Bravo fortalte, at formålet med kon¬ 
gressen var et forsøg på at finde ud af, 
hvad der lå bag forekomsten af UFO’er 
snarere end at påvise deres eksistens, 
idet han anså dette sidste for bevist allere¬ 
de. Deltagerne havde i stedet optaget mø¬ 
detid med præsentation af gammelt og 
tvivlsomt eller tilbagevist »bevismateriale« 
såsom et kendt fup-foto af låget fra en en¬ 
gelsk kedel. 

/IOKj 

UFO-RAPPORTER FRA 1974 

af Peter A. Hansen En opgørelse - og lidt kommentarer 



I UFO-NYT nr. 4 1 974 bragte vi en oversigt over 
SUFOI’s UFO-rapporter fra 1973. Hermed kom¬ 
mer fortsættelsen. 

Hvorfor er der gået så lang tid? Svaret må bli¬ 
ve, at vi i SU FO l’s daglige ledelse er for få men¬ 
nesker til for mange opgaver. Derfor må nogle 
ting vige til fordel for andre. Rapportopgørelser 
er ret tidkrævende og har følgelig fået lov at 
vente på, at andre ting blev bragti orden. Det er 
med meget stor beklagelse, at opgørelsen har 
væretudskudt, men dette er altså forklaringen! 

Bedre sent end aldrig: Hér har De resultatet: 

Dette er den tredje rapportopgørelse, som fo¬ 
retages af SUFOI. Vi startede med årgang 1972 
og 1973, og hermed offentliggøres materialet 
fra 1974 i en samlende enhed. 

Dette materiale er fremkommet ved indsam¬ 
ling gennem 1974-77. Over 25% af rapporterne 
kommer først til vores kendskab mindst 3 må¬ 
neder efter, at de har fundet sted. Følgelig har 
kontrolmulighederne på stedet været reduce¬ 
rede. 

Når resultaterne sammenlignes med de tidli¬ 
gere undersøgelser af samme art(se UFO-NYT 
1973 nr. 3 side 111 og UFO-NYT 1974 nr. 4 side 
125), vil manglen på afvigelser forhåbentlig væ¬ 
re tydelig. 

Kort om en rapports gang i SUFOI: 

1. Det medlem af SUFOI, som først hører om 
observationen, skønner om den kan forklares 
rent umiddelbart som værende fly, planeter, 
balloner eller lign. Hvis det ikke er tiffældet, el¬ 
ler dersom der er tvivl, så optages en rapport 
på SUFOI’s rapportskema. 


2. Allerede når vi er kommet så langt, og der 
stadig hersker tvivl om objektets natur, er halv¬ 
delen af »UFO’erne« blevet identificerede! 

Fortsætter tvivlen om genstandens oprindel¬ 
se eller art, optages der som sagt rapport, men 
det kan også foregå ved, at SUFOI benytter en 
lokal medarbejder, som skaffer rapporten i 
form af et interview. Det sidste er langt den 
bedste fremgangsmåde, men afstanden til ob¬ 
servatørerne samt tiden tillader ikke altid dette. 

3. Når rapporterne er nedskrevet og eventu¬ 
elle fotos er bedømt, kan Rapportgruppen gå i 
gang. Her foretages den endelige bedømmelse 
for SUFOI. Rapporterne skal bedømmes for 
mulige ligheder med almindeligt kendte objek¬ 
ter set under usædvanlige forhold. Desuden 
skal man søge at tage forbehold over for de 
mere eller mindre bevidst fantasifulde beret¬ 
ninger, som også forekommer Hér kan et per¬ 
sonligt interview med observatøren bringe 
mange ting for dagen. Når Rapportgruppen er 
færdig med bedømmelsen, bliver de rapporter, 
der stadig mangler en forklaring, sendt til UFO- 
NYT’s redaktion for at blive bragt i bladet - evt. 
med illustrationer. Derefter arkiveres de. Ingen 
rapporter bliver smidt ud! 

Vi finder det vigtigt at understrege, at ingen 
rapport nogen sinde er blevet fjernet fra vores 
arkiver, selv om vi har følt os overbevist om 
dens evt. naturlige forklaring! 

Senere tvivl og nye ideer skal der også være 
plads til. 

»Dårlige« rapporter 

Enkelte rapporter har været i særdeles dårlig 
stand ved afleveringen til SUFOI. Det har bevir¬ 
ket, at undersøgelserne i denne forbindelse må 
forblive mangelfulde. Hvis observatørerne 
nægter at besvare visse af vore spørgsmål, kan 
de naturligvis ikke tælle med i den samlede op¬ 
gørelse, som nu bringes: 

Antal rapporter 

Vi fik lidt over 500 henvendelser i 1974 ang. 
UFO’er. Ikke alle er der taget rapport på. Stort 
set svarer det til resultatet fra 1973. I 1973- 
materialet endte man med 103 UFO-rapporter. 

I 1974 blev antallet af de uidentificerede tilfæl¬ 
de: 124. Altsåen mindre stigning. 






Til sammenligning var tallet fra 1972: 86. 

Vi har i 1974 udskilt de norske/svenske rap¬ 
porter fra materialet, idet man nu i disse lande 
gør et stort stykke arbejde for selv at klare sine 
rapporter. (NUFOC i Norge og UFO-Sverige). 

Typiske fejlkilder 

Kun i 6 tilfælde er observationerne foretaget 
ved dagslys! Mulighederne for forveksling med 
lyskilder er følgelig ret store. Hér er de almin¬ 
deligste: 

Meteorer (meteoritter) 

Helikoptere/ fly/ flyver-is 

Faldskærmslys 

Lys fra militære øvelser evt. 

i udlandet 
Planeter 

Satellitter og disses undergange 
etc. 

I dagtimerne forekommer vejrballoner hyp¬ 
pigt som fejlkilde. Satellitundergange kan vi 
først gøre noget ved et par måneder efter hæn¬ 
delsen, idet vore oplysninger fra Smithsonian 
Institute ikke mere fortæller, hvad der kan for¬ 
ventes, men hvad der har fundetsted. 


September: 1., 4., 8., 8., 8., 8., 18., 20., 22., 23., 

26., 26., 26., 26., 26., 26., 26., 26., 26., 26., 26., 

27., 27., 28., 30., 30. 

Oktober: 6., 6., 16., 26., 27. 

November: 7., 7., 10., 24. 

December: 3., 3., 6., 6., 8. 

Desuden har 6 observationer ikke kunnet be¬ 
stemmes nærmere end til måneden. Det drejer 
sig om 1 i januar, 2 i marts, 1 i april, 1 i maj, og 1 
i august. 


Observatørernes alder 


Nedenfor er anført alderen på den person, der 
foretog henvendelsen til SUFOI; dog forudsat at 
alderen er oplyst: 


Aldersgruppe Antal observatører 


Under 20 år: 19 

20-29 år: 33 

30-39 år: 17 

40-49 år: 16 

50-59 år: 11 

60-69 år: 13 

70-79 år: 5 


Observationsdatoerne 

Visse dage fik vi særlig mange henvendelser. 
Hvis objekterne blev set relativt langt fra hinan¬ 
den, vil de figurere som selvstændige rappor¬ 
ter, selv om de er iagttaget samtidigt. På den 
anden side vil UFO’er, der er set samme dag, 
men på forskellige tider de enkelte steder, stå i 
oversigten som forskellige observationer, skønt 
der godt kan være tale om et objekt, der har 
befundet sig i området gennem længere tid. 

Sammenlignes tallene med de tilsvarende fra 
1972 og 1973, skal jeg gentage, at norske/ 
svenske rapporter ikke er medtaget denne 
gang! 

Januar: 1., 1.,7.,8., 15., 29. 

Februar: 9., 12., 12., 12., 12., 12., 12., 12., 24. 
Marts: 1., 1., 9., 21., 23., 24., 29., 29. 

April: 5., 8., 19., 20., 21., 22., 23., 23., 23., 28. 
Maj: 6., 6., 7., 10., 22., 23. 

Juni: 6., 12., 17., 22., 23., 23., 23., 23., 25., 27., 
28. 

Juli: 3., 4., 4., 7., 13., 19., 19., 23., 23. 

August: 1., 1., 1., 1., 1., 3., 6., 15., 15., 15., 16., 

17., 18., 21., 30. 


Observationstidens længde 

Nedenstående tidsangivelser hviler udelukken¬ 
de på skøn fra observatørerne. Igen kan vi kon¬ 
statere, at en UFO-observation gennemgående 
varer flere minutter og ikke nogle få sekunder, 
som det ofte er beskrevet. 


Tiden 

Antal obs. 

0- 9 sek.: 

13 

10-29 sek.: 

8 

30-59 sek.: 

7 

1- 3 min.: 

32 

4- 5 min.: 

29 

6-10 min.: 

19 

11-29 min.: 

11 

30-59 min.: 

5 

Antal UFO’er pr 

. observation 

1 ca. 25% af tilfældene er der iagttaget mere 
end 1 objekt ved en observation. Igen passer 
tallene fint med tidligere undersøgelser: 

1 objekt set: 

95 gange 

2 obj. set: 

15 gange 

3 obj. set: 

4 gange 

4 obj. set: 

3 gange 

Mere end 4 obj. 

set: 5 gange. 

Antal vidner til observationerne 

Et vidne defineres som en person, der med eg¬ 
ne øjne har iagttaget de ting, observatøren be¬ 
retter om, og på samme tid og sted: 

0 vidner ved 33 obs. 

1 vidne ved 61 obs. 

2 vidner ved 17 obs. 

3 vidner ved 5 obs. 

4 vidner ved 2 obs. 

5 vidner ved lobs. 

Over 5 vidner ved 3 obs. 


hvilke farver, der var de mest fremherskende. 
(Sammenlign med opgørelserne fra 1972 og 
1973). 


Antal obj. 

Lyset var... 

65 stk. 

hvidligt 

53 stk. 

Gult/orange/gyldent 

37 stk. 

Røde nuancer 

10 stk. 

Grå/mørke 

2 stk. 

»Metalliske« 

13 stk. 

Blå 

5 stk. 

Grønne 

2 stk. 

Violette. 


Objekternes lyd 

I det meste litteratur om UFO’er vil objekterne 
beskrives som værende lydløse. Dette kan dog 
bero på 2 forklaringer; dels kan objekterne jo 
være uden hørlig lyd, og dels kan særlige for¬ 
hold bevirke, at en eventuel lyd ikke opfanges. 
Eksempelvis: iagttagelse af et UFO fra en bil 
med motoren kørende - observation inde fra et 
godt lydisoleret hus - og endelig kan afstanden 
være for stor til, at en lyd når frem. 

I det foreliggende materiale fra 1974 (Dan¬ 
mark), er der imidlertid beskrevet lyd i 6 tilfæl¬ 
de! I 4 tilfælde beskrives den som en svag 
brummen eller summen, mens 2 objekters lyde 
beskrives på denne måde: »vio - vio - vio - vio«! 
- og »som et sjippetov i luften«. Alle disse ob¬ 
servationer er foretaget i fri luft, og i ingen til¬ 
fælde har UFO’et været mere end et par hun¬ 
drede meter borte. I 2 af tilfældene mener ob¬ 
servatøren, at afstanden var under 50 meter! 
Der er altså tale om nærobservationer. 

I 2 af sagerne finder der desuden det interes¬ 
sante fænomen sted, at en bilmotor sætter ud, 
da UFO’et er tæt på! 

Måske er UFO’er slet ikke så lydløse, som vi 
gik og troede. Alle disse objekter har været af 
en type med detaljer og altså ikke blot et lys, 
som er flakket hen over himlen. 

Det skal blive interessant at følge rapporter¬ 
ne fremover for at se, om visse UFO-typer vir¬ 
kelig har lyd. 

UFO’ernes lys 

Enten beskrives lysene som mindre blinkende 
punkter på genstandene, eller også er der tale 
om et lys, der udsendes fra hele objektets 
overflade på én gang! Flere af farverne forekom 
samtidigt eller på skift, så den nedenstående 
oversigt over farverne kan kun bruges til at vise 


Det er påfaldende, at farven brun aldrig er 
blevet beskrevet for os! Kort fortalt har de 3 
øverste farvenuancer domineret i alle vore op¬ 
gørelser. 

Skiftende lysstyrker 

Vi har spurgt observatørerne, om lyset holdt sig 
konstant gennem hele observationen, eller om 
der var tale om pulseren eller blink. Pulseren 
og blink forekom i 24 tilfælde, mens lyset i 96 
tilfælde holdt sig konstant. 

Vi har desuden bedt observatørerne bedøm¬ 
me lysets styrke i dets maksimum. Vi har givet 
valgmulighederne: Blændende, stærkt, middel 
og svagt. Undersøgelsen er i dette tilfælde sær¬ 
deles subjektiv! 

Blændende: 10 tilfælde 

Stærkt: 76 tilfælde 

Middel: 35 tilfælde 

Svagt: 8 tilfælde 

Flyvemåden 

Vi har også bedt om en beskrivelse af flyvemå¬ 
den. Hér har vi været interesseret i, om UFOet 
beskrev en lige linie (bue) hen over himlen, el¬ 
ler om der var tale om ændringer såsom højde-, 
hastigheds- eller kursændringer. I 58 tilfælde 
(47%) var bevægelsen uden ændringer. De re¬ 
sterende 66 tilfælde var rig på variationer, der 
fordelte sig ligeligt mellem de 3 beskrevne æn¬ 
dringsmåder. 

UFO’ernes former 

Igen må jeg henvise til den gængse UFO- 
litteratur. Heri kunne man for blot få år siden 
læse om 4 fremherskende UFO-typer: Teleme¬ 
terskiven (lille og rund), Moderskibet (aflang, 
cigarformet), et saturnformet objekt (stor kugle 
med ring omkring midten), og endelig 
»Adamski-tallerkenen« (cirkelrund bund med 

overbygning som det ses i vittighedstegninger¬ 
ne). Jeg kan sige med god samvittighed, at det¬ 
te ikke har nogen form for holdepunkt i rap¬ 
portmaterialet! 

Telemeterskiven: 

Vi har rapporter om objekter, der er kuglerun¬ 
de, og i størrelsen Vz-2 meter i diameter. De op¬ 
træder som stærke lys, og de udgør små 80% 
af materialet. Det er denne gruppe, som er mis¬ 
tænkt for at have en eller anden meteorologisk 
forklaring. 

Moderskibet: Der er ingen rapporter herom! 
Saturnformede: Der fandtes 2 rapporter herom 
i 1974. 

Adamski-tallerken: 2 tilfælde (usædvanlig de¬ 
taljeret beskrevet og tegnet!). 

Nej! Denne inddeling i »typer« holder ikke. I 
virkeligheden er variationerne på det nærmeste 
utallige. Øverst på denne side har jeg fundet 
nogle tegninger frem, der skulle illustrere den¬ 
ne mangfoldighed. De fleste tegninger er udført 
af SUFOI’s tegner Henrik Pedersen efter be¬ 
skrivelse fra observatørerne. Alle tegninger har 
tidligere været bragt i bladet 


Lyst - mørke - tusmørke 

For at illustrere for vore læsere i hvor høj grad 
UFO-observation er et natteforetagende, har 
jeg denne gang medtaget en oversigt over for¬ 


holdet mellem nat- og dagobservationer. Rent 
umiddelbart skulle man vel forvente, at obser¬ 
vationerne fordelte sig jævnt gennem døgnet. 
Sådan ser det imidlertid ud: 

Lyst: 5 observationer 
Tusmørke: 7 observationer 
Mørkt: 112 observationer 
De observationer, der er foretaget, mens det 
var lyst, udgør kun 4% af det samlede materia¬ 
le. Det svarer for øvrigt nøje til tilsvarende un¬ 
dersøgelser i udlandet. En forklaring herpå kan 
eksempelvis være, at folk ikke kigger op på 
himlen om dagen; eller at lysende genstande 
ses bedst, når det er mørkt. Men på den anden 
side er der jo flere mennesker ude om dagen, 
så fænomenet er ikke forklaret helt tilfredsstil¬ 
lende endnu. I øvrigt kan jeg oplyse, at tids¬ 
punktet for observationerne gennemgående 
spandt fra solnedgang og til klokken 1 om nat¬ 
ten med en hovedvægt i tidsrummet 
20.00-22.30! 

Afsluttende bemærkninger 

Det er 3. gang, SUFOI offentliggør sine under¬ 
søgelser af denne art. Nu håber vi - ligesom tid¬ 
ligere - på mange henvendelser. Hvad kan vi 
tillade os at udlede fra dette materiale? Kan vi 
overhovedet slutte os til noget som helst? Er 
UFOer mere end blot én ting? Der er noget i luf¬ 
ten, vi véd ikke hvad. 

P. A. Hansen 

Under denne rubrik bringer vi nyt 
og gammelt fra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


Hedmark. 

25. februar 1976. 

Tre ungdommer, 14 og 15 år gamle, var ute for 
å betrakte stjernehimmelen ca. 19.30 på kvel- 
den, da en av dem oppdaget en formasjon av 
8-12 gule kuler som fløy i en likesidet trekant, 
uten hørbar lyd. 

Hastigheten var jevn med samme høyde un¬ 
der hele observasjonen, som varte omkring et 
halvt minutt. Kulene gikk lavt da de forsvant 
bak tretoppene, efter å ha passert Jørstadmo- 
en militærforlegning. 

Kursen var fra N/NØ mot syd. Guttene tror at 
UFO’et bestod av flere små objekter, men vil ik¬ 
ke utelukke at det kan ha vært et stort fartøy, 
bestående av flere lys av gul-orange farve. Lett- 
skyet og mørkt - ingen måne synlig. 



5. september 1976, 

var et UFO på ferde på Sørlandet, nærmere be¬ 
stemt på Grimstad - Vik, og ble sett av 5 perso¬ 
ner, selv om tidspunktet var kl. 02.15 om mor¬ 
genen. 

Et vitne forteller: »Min kone og jeg hadde 
vært hos noen venner på Kroken, og var på vei 
hjem til Grimstad ca. kl. 02.15. Rett før Vik, som 
var ved Temsevann, fikk vi øye på objektet - 
som lyste sterkt orange-gult - på venstre side 
av bilen, 80-100 meter borte foran en åskam 
(skogbevokst) og omtrent det samme antall 
meter opp fra bakken. Åskammens høyde var 
ca. 150 meter. 

Vi slakket av på farten og fulgte objektet 
jevnsides i ca. 30-35 km/t utover mot Vik. Av- 
standen fra Temsevann til Vik er ca. 1 km. Ved 
Vik stoppet vi bilen og motoren og rullet ned si- 
devinduene for bedre å kunne observere. Ob¬ 
jektet syntes nu å være nærmere bakken, (slet¬ 
telandet) for ved Vik tar åskammen slutt. Plut- 
selig sluknet objektet, og vi så det ikke lenger, 
enda vi undersøkte himmelen over oss, som 
var stjerneklar. 

I henhold til observasjonen som ble gjort av 
fruen på Eskedal, straks efter, er det nok riktig 
at objektet måtte holde en lavere høyde over 
bakken mot slutten av observasjonen, for Eske¬ 
dal ligger nærmere havet enn Vik. - Vi har el¬ 
lers ingen formening om hva dette kan ha vært. 
Vi kunne ikke se om det var noen fast gjen- 
stand el. lign. inne i det sterke lyset«. 

Det hørtes ingen lyd, og størrelsen på objekt 
beregnestil ca. 10 cm, målt i utstrakt arm. 

Fruen på Eskedal lå i sengen og leste, da hun 
fikk øye på noe, hun først trodde var en stor 
stjerne; men det var nok ikke det, for »stjernen« 
blev stadig større og større. Snart var den så 
stor at hun trodde det var et fly som stod i 
brann, og den hadde retning fra nord, like mot 
huset hennes. Klokken var da 02.05 om morge¬ 
nen. 

Da det gikk opp for henne at »flyet« hadde 
kollisjonskurs mot huset f6r hun opp med et 
skrik, og da hun kom bort til vinduet, stod det li¬ 
ke foran huset. Stod ja, - for nå hadde det stop¬ 
pet opp. 

Hvor lenge det stod der, kan hun ikke si, da 
det er vanskelig å telle sekundene, men det 
stod der i hvert fali lenge nok til at hun kunne ha 
ropt på naboene slik at flere hadde fått sett det. 
(Fruen bor alene i huset) og hun angrer så på at 

hun ikke gjorde anskrik, for noen av dem hun 
har fortalt dette til, tror det hele er noe hun har 
innbildt seg. (Men hvem tenker på å gjøre an¬ 
skrik kl. 02. om morgenen?) 

Lyset så akkurat ut som en stjerne, det var 
bare så meget, meget større, omkring tre gan¬ 
ger så stort som månen. Avstanden til en slik 
»gjenstand« er det selvsagt vanskelig å ha noen 
formening om, men efterpå har hun funnet ut at 
avstanden ikke kan ha vært så stor, for ellers 
ville noen trær ha stengt for utsikten. 

Hun mener ildkulen må ha stått rett over jor¬ 
det ved huset. Høyden kan heller ikke ha vært 
så stor, for hun så den i horisontalplanet og den 
må altså ha vært i samme høyde som vinduet. 

Hvis det er riktig at »ildkulen« stod over jordet 
hennes, må den ha vært i samme høyde som 
telefonstolpene like ved. 

Hun har vært nede på jordet og sett efter om 
noe gress er blitt afsvidd, men har ikke oppda- 
get noe uvanlig. 

Mens hun stod og så på lyskulen, blev lyset 
med ett meget svakere, som om en lampe sluk- 
net innenfra. Det forsvant ikke helt plutselig, 
men tonet gradvis bort. 

Hun har telefon plassert ved sengen og fant 
ut at hun ville ringe til politiet. Men det var van¬ 
skelig for henne å lese de fete typene på side 2 i 
katalogen. Hun trodde det var noe galt med ho- 
det, men skjønte efterpå at det var det sterke 
lyset som hadde blendet henne. Hun kjente det 
i hodet akkurat som når en seilt lenge i sterk sol 
uten solbriller. (Hun måtte kontakte lege et par 
dager senere på grunn av øyesmerter). - Men 
hun kom da frem til politiet omsider, og mens 

Antatt form da lyset sluknet. 


Diameter 8-10 meter 
A vstand til objekt: 35-40 m. 



hun snakker i telefonen, ser hun plutselig lys¬ 
kulen igjen, men da var den meget mindre, 
bare som en stor stjerne, og i bevegelse mot 
nordøst i retning av Fevik, og ble borte for godt. 
Obs.tid: ca. ett minutt. Red a fFinn \N. Kalvik 


SVERIGE 

UFO’er lander og starter i Kalix i Nord-Sverige! 

Ovenstående var titlen på et avisudklip fra en 
norsk avis, og bragtes her i UFO-NYT nr. 1/77. 

Beskæmmet må jeg erkende, at jeg ikke hav¬ 
de undersøgt sagen til bunds. Alt hvad jeg hav¬ 
de at holde mig til var en telefonsamtale med 
en svensk kontakt, som sagde god for både ar¬ 
tiklen og omtalen af hændelsen. 

Det viser sig nu, at hændelsen i Kalix omtales 
af UFO-Sverige som årets practical joke 1976. 
Thorvald Berthelsen, UFO-Sveriges formand, 
har sendt følgende artikel, som også bringes i 
UFO-Information nr. 1-77. 

Årets practical joke 1976 
- FOA afslører sig gennem 
kæmpeomtale. 

Tre drenge i Kalix rapporterede mandag aften 
den 15. november 1976 til Norrbottens- 
Kurirens lokalredaktion, at de havde set et 
stærkt lysskær kun 200 meter fra det hus, hvori 
de opholdt sig. De kunne ikke skelne nogle 
konturer - lysskæret var for kraftigt. Efter kort 
tid forsvandt lysskæret. 

- Vi løb ud og fandt stedet med det samme. 
Det lugtede stærkt af noget brændt, fortæller 
en af dem og fortsætter: 

- På en stor flade var rimfrosten smeltet. Et 
eller andet havde trykket græsset ned. Der var 
et stort aftryk og otte mindre omkring det store. 

NK rykkede ud, fotograferede landingsaf¬ 
trykket og nyheden gik i trykken samme nat. In¬ 
den to dage var den ude i en mængde andre 
aviser. 

UFO-Sveriges Rapportcentral var hurtigt på 
stedet og interviewede drengene pr. telefon. 
Det var et svært interview, lange pauser og an- 
strengte svar. . . Det hele virkede lidt sygt. 

Hvad kunne der gøres? Vor områdeleder be¬ 
fandt sig i Kiruna 330 km derfra, og vor feltfor¬ 
sker i Luleå aftjener værnepligt. Det lykkedes 
pr. telf. at få en venlig Kalixboer til at tage ud for 
at se på aftrykkene. Han rapporterede at folk 

valfartede til landingsstedet, og at diskussionen 
gik højt, for eller imod. 

Vi talte med oberstløjtnant Allan Olsson på 
FO-staben i Kalix, og han havde selv undersøgt 
aftrykket - det lugtede, det var en spøg og sav¬ 
nede militær interesse. Skulle vi lade os nøje 
med den udtalelse? Vi bestemte os for at se ti¬ 
den an og undlade at kommentere hændelsen. 

Onsdag den 17. interviewedes Sture Wic- 
kerts i Goteborgs Tidning, og vi citerer: 

Det drejer sig med størst sandsynlighed om 
et meteoritnedslag, siger laboratoriechef Sture 
Wickerts, som er Forsvarets Forsknings Insti¬ 
tuts - FOA’s - (og dermed landets) officielle ex- 
pert i UFO-spørgsmål. 

- Meteoritten er åbenbart først sprængt i at¬ 
mosfæren over det nordlige Skandinavien, og 
siden er en del fra denne slået ned i Kalix og et 
enkelt stykke i Uleåborg. 

- Sædvanligvis er meteoritstumperne hede 
og de kan til tider gløde så stærkt, at de udsen¬ 
der et lysskær. Ved nedslaget er stumperne 
splintret igen og brændt væk. 

- Stumpen i Finland er sikkert splintret i me¬ 
get små dele ved kontakten med den frosne 
mark. Og den finske dreng er i så fald blevet 
skadet af meteoritgrus, som er fløjet omkring. 

- Fundet i Kalix er et typisk meteoritnedslag. 
Den store cirkel er selve nedslagsstedet. Græs¬ 
set er svedet, idet den brændende meteorit lan¬ 
dede. De otte mindre cirkler vidner om, at me¬ 
teoritten sprængtes i nedslagsøjeblikket og 
stumperne har spredt sig rundt omkring. 

Torsdag den 18. var Sture Wickerts refereret 
i mange aviser med følgende TT-meddelelse: 

»Det lysfænomen, som i begyndelsen af ugen 
forbavsede mange mennesker i Norrbotten, 
kan have været en meteorit. Det siger laborato¬ 
riechef Sture Wickerts ved Forsvarets Forsk¬ 
nings Institut, Stockholm, der undersøger him¬ 
melfænomener af dennetype. 

- Jeg tror, at det har været en decimeter-stor 
meteorit, der slog ned og afbrændte det frosne 
græs. Mærkerne omkring den store cirkel kan 
være stykker fra metoritten. Finder man ikke 
nogle rester af meteoritten, kan det forklares 
ved, at meteoritter til tider består af glødende 
gasarter, siger laboratoriechef Wickert, som nu 
vil foranstalte en indsamling af prøver fra ned¬ 
slagsstedet.« 

Samme dag, den 18. november, tilstod dren¬ 
gene, at landingsaftrykket var et fupnummer. 


Meningen var den, at Peter Nåckdal og Bjorn 
Axelsson ville lave et nummer med deres UFO- 
interesserede kammerat Benny Selberg. Dren¬ 
gene kunne ikke ane, at deres practical joke 
skulle antage sådanne proportioner. 

Da Bo G. Erikson fra TV-2’s Videnskabens 
Verden ringede og ville interviewe drengene, 
svigtede modet. De ringede til NK og tilstod alt. 

Gunvor Pekka fra Norrbottens-Kurirens lo¬ 
kalredaktion i Kalix fortæller, at drengene frem¬ 
stillede landingsaftrykket ved at afbrænde en 
blomsterkurv fyldt med spåner overhældt med 
en let antændelig væske. 

De otte mærker efter landingsstel, fremstille¬ 
des ved at nedtrampe græsset, en skvat sprit 
og en tændstik. Siden fortalte Peter og Bjorn, 
Benny, at de havde set et underligt objekt starte 
fra stedet. 

Benny, som troede på historien, ringede til 
NK mandag aften, og om tirsdagen var drenge¬ 
nes »oplevelse« i avisen. 

Den dag glødede telefonen i Kuriren, fortæl¬ 
ler fru Pekka. Aviser fra alle hjørner af landet 
ville høre, hvad der var sket. Samtlige lands¬ 
dækkende aviser var i stødet. TT’s Luleåredak- 
tion havde sendt nyheden ud over hele landet, 
og siden gik den videre til andre lande. NK’s fo¬ 
toafdeling i Luleå solgte billeder af landingsaf¬ 
trykket til ca. 20 aviser å 100 kr. stykket allerede 
den første dag. 

Medens dette skete, sad Peter og Bjorn 
hjemme og blev mere og mere bekymret over, 
hvad de havde sat i gang. Det her er sikkert 
årets bluffnummer og kan måske lære os lidt, 
slutter Gunvor Pekka. 

Bortforklaring for enhver pris. 

Selvfølgelig har Gunvor Pekka ret. Af dette kan 
vi lære, at Sture Wickerts fra FOA har til opgave 
at berolige pressen og offentligheden - ved for 
enhver pris at komme med bortforklaringer. 

Man må have forståelse for myndighedernes 
indstilling til UFO-spørgsmål. Det må være pin¬ 
ligt for vort lands forsvar at tvinges til at ind¬ 
rømme, at der sker overflyvninger af maski¬ 
ner, som man ikke kan tvinge ned og hvis 
oprindelse vi ikke kender. 

Man arbejder med den indstilling, at det vil 
være uansvarligt at forurolige offentligheden. 
Uforklarlige fænomener skal for enhver pris 
dementeres; det drejer sig om at holde debat¬ 
ten og offentlighedens interesse på så lavt et ni¬ 
veau som muligt. 

Kommer sådanne dementier og bortforkla¬ 
ringer fra en offentlig instans, får de helt givet 
en enorm gennemslagskraft. 

Sture Wickerts må undskylde mig, jeg er 
tvungen til at afsløre den kæmpeomtale, som 
helt klart afslører hans virksomhed. Hensigten 
er ikke at kaste smuds på Sture Wickerts - det 
er hans job at reagere på denne måde. Det er vi 
skatteydere, som aflønner ham. Denne artikel 
er kun skrevet med det formål at stimulere de¬ 
batten. 

Havde det nu ikke været et nummer, havde 
mange troet på den historie med meteoritten. 
Almindeligvis hæfter folk sig ikke så nøje ved 
detaljer, og de færreste ville have reageret 
over, at hændelsen i Uleåborg indtraf fredag d. 
12. og at aftrykket i Kalix stammer fra d. 15. no¬ 
vember. Dementien kom fra en officiel instans - 
det var en meteorit - punktum slut. 

Uddrag af artikel ICH 


UFO-Sveriges landsstævne 
i Malmø 

Cirka 500 interesserede fyldte Rådhussalen i 
Malmø, da UFO-Sverige d. 19. marts holdt sit 8. 
landsstævne. 

Den officielle del af landsstævnet begyndte 
kl. 14.00, og UFO-Sveriges genvalgte formand 
Thorvald Berthelsen indledte ved at præsente¬ 
re organisationen. Herefter fortalte Carl-Axel 
Jonzon om tidsskriftet og om arbejdet med det¬ 
te. 

Organisationens nye diafilm blev herefter 
vist, filmen varer 47 minutter og viser en række 
dia fra forhistorisk tid til i dag, UFO-fotos, be¬ 
rømte personer inden for UFO-forskning osv. 
Man har allieret sig med en speaker fra Sveri¬ 
ges radio, der ved sin behagelige stemme sam¬ 
men med baggrundsmusikken gør, at filmen 
PR-mæssigt virker vældigt godt. 

Herefter var det journalisten Bertil Falk’s tur, 
han fortalte om en amerikansk jager, der under 
anden verdenskrig skulle^/ære teleporteret fra 
én havn til en anden. 

Trods det, at Falk havde været i USA og fore¬ 
taget undersøgelser for egen regning, virkede 
han ikke særlig overbevisende. Hele bevisma¬ 
terialet virkede tyndt. 

Landsstævnets hovedtaler, parapsykologi¬ 
professor Martin Johnson, var sidste taler, men 


sikkert også den, en stor del af forsamlingen 
var kommet for at høre. 

Johnson indledte med at drage sammenlig¬ 
ninger mellem den parapsykologiske forskning 
og ufologien og fandt, at der var mange lighe¬ 
der. 

Ulighederne består først og fremmest i, at 
UFO’er ikke kan studeres experimentelt. Dette, 
mente Johnson, betød dog ikke, at ufologi er 
dømt til altid at skulle være en pseudoviden¬ 
skab. 

Landsstævnet sluttede med et spørgepanel, 
bestående af de føromtalte indledere samt 
danskeren Willy Wegner. Det udviklede sig fle¬ 
re gange til en hed debat mellem tilhørere og 
professor Martin Johnson, idet ikke alle tilhøre¬ 
re var lige enige med ham. 

Projekt U R D (UFO rapport og data) 

Projekt URD stiftedes i september 1973 i Stock¬ 
holm. Baggrunden var, at arbejdsgruppen til 
UFO-identificering i Stockholm tidligere var be¬ 
gyndt at udarbejde et system til identificering 
ved hjælp af data i samarbejde med forskere, 
videnskabsmænd, programmører m.v. Man 
ønskede nu at udvide samarbejdet for på den 
måde at få så mange rapporter som muligt til 
bearbejdning. 

På et møde i september 1973, hvor der del¬ 
tog repræsentanter fra UFO-organisationer i 
Sverige, blev man enig om retningslinierne for 
Projekt URD. 

URD er i dag ikke et datasystem, dataerne er 
kun ét hjælpemiddel blandt mange, der anven¬ 
des for at kunne behandle store mængder in¬ 
formationer. Det vigtigste er den videnskabeli¬ 
ge angrebsmetodik. 

URD går ikke ud fra, at UFO’er er interplane- 
tariske rumskibe. Det er dog en af de mange 
hypoteser, der tages med i betragtning. 

Af andre muligheder peger URD på meteoro¬ 
logiske fænomener, ukendte psykiske fæno¬ 
mener m.v. Endnu mener man det er for tidligt 
at følge en bestemt hypotese. URD har udar¬ 
bejdet et omfattende spørgeskema, der anven¬ 
des af tilsluttede enkeltpersoner eller organisa¬ 
tioner. Spørgeskemaet er udformet på en så¬ 
dan måde, at det korrekt udfyldt direkte kan 
anvendes ved kodning på et dataanlæg. For at 
få så gode og detaljerede rapporter som muligt 
uddanner URD sine egne rapportoptagere. Ud¬ 
dannelsen foregår på kurser rundt omkring i 
Sverige. 

Rapporterne undersøges kritisk af en gruppe 
for at få frasorteret evt. rapporter der omtaler 
naturlige fænomener. 

Man har på nuværende tidspunkt ikke ind¬ 
samlet og bearbejdet så mange rapporter, at 
mængden er stor nok til databehandling. 

På et senere tidspunkt, når de første rappor¬ 
ter bliver behandlet, vil man stille materialet til 
rådighed for både enkeltpersoner og organisa¬ 
tioner. Betingelsen er, at interesserede ønsker 
at foretage en seriøs videnskabelig behandling 
af materialet og seriøst publicere resultater af 


undersøgelsen. URD har i dag en organisation, 
bestående af en bestyrelse og underlagte grup¬ 
per og enkeltpersoner, der har forskellige op¬ 
gaver: Uddannelse, analyse, information, arkiv 
osv. Man håber at kunne udvide projektet til at 
omfatte alle UFO-organisationer på tværs af 
ideologiske skel, interesseområder m.v. i både 
Sverige og andre lande. 

Man har således i dag samarbejde med Hy- 
nek’s UFO Center, grupper i England, NUFOC i 
Norge, en finsk gruppe og SUFOI. 

C.H. 


rumfarts 

- notitser 

ved Flemming Ahrenkiel 


RUMFARTS-NOTITSER: 

NATO III B: Ifølge planerne skulle NATO’s an¬ 
den satellit i en ny serie af kommunikationssa¬ 
tellitter - NATO lll-B - være anbragt i bane om 
jorden den 27. januar 77. Satellitten er i en ba¬ 
ne med min. afstand til jorden på 185 km og 
max. afstand på 35.785 km. Satellitten stabili¬ 
seres, så den kommer i en synkron bane over 
jorden i den max. afstand. NATO lll-B er den 
anden i NATO I Il-serien på 3, som skal erstatte 
de 2 tidligere opsendte NATO II satellitter, op- 
sendt i marts 70 og februar 71. NATO lll-A op- 
sendtes i april 76. 

N.N. 77-5 

VOYAGER 1 & 2: NASA’s administrationschef 
dr. James C. Fletcher (netop fratrådt i marts 77) 
offentliggjorde for nylig, at de to satellitter, der 
skal anvendes til missionen til Jupiter og Saturn 
- samt endnu fjernere mål - er blevet døbt 
Voyager 1 & 2. Disse to sonder planlægges af¬ 
sendt fra Kennedy Space Center i Florida den 
20. august og 1. september. Den første Voyager 
(hver vejer ca. 800 kg) vil mødes med Jupiter i 
marts 79 i en afstand på ca. 357.000 km og bl. 
a> tage de første nærbilleder af Jupiters 4 stør¬ 
ste måner. I november 1980 passeres Saturn i 


209.000 km’s afstand (og i kun 6430 km’s af¬ 
stand fra Saturns største måne Titan). Går alt 
som planlagt indstilles Voyager derefter til det 
første møde med Uranus - 2,7 milliarder km fra 
Jorden - og måske går det derefter videre mod 
Neptun. 

N.N. 77-41 

INDONESISK SATELLIT: Indonesiens anden 
kommunikationssatellit - Palapa 2 - planlæg¬ 
ges opsendt i samarbejde med NASA fra Cape 
Canaveral kort efter den 10. marts. Palapa 2 
skal anbringes i en synkron bane over ækvator 
i 35.800 km’s højde og placeres derefter i løbet 
af kort tid i sin endelige position på 77° østlig 
længde. Palapa 1 opsendtes i juli 1976. Palapa- 
satellitterne vejer 575 kg, er 3,7 m høje og 1,9 m 
i diameter. 

N.N. 77-23 


MARS-SKÆLV? Seismometret på Viking 2, der 
landede i Utopia Planitia på Mars den 3. sep¬ 
tember sidste år, har muligvis registreret den 
første seismiske begivenhed siden landingen. 



- »Det er jo også, hvad jeg altid har hævdet, hr. 
professor: Mars er og bliver ubeboet. ..« 

Aktiviteten begyndte den 7. november ved 17- 
tiden (Mars-tid) og varede ved i ca. 30 minutter. 
Viking-eksperterne udtalte, at de modtagne da¬ 
ta havde »det rigtige udseende«, svarende til 
seismiske aktiviteter og svarende til data opnået 
på Månens overflade. Lederen af det seismolo¬ 
giske team, Donald Anderson, advarede dog 
mod at kalde aktiviteten for et »Mars-skælv«, 
før yderligere undersøgelser var foretaget. 

A. W. & S.T. 10/1-77 

EXOSAT: ESA (Den europæiske rumklub) har 
tildelt den tyske flykoncern Messerschmitt- 
Bolkow-Blohm hovedkontrakten (ca. 350 mili. 
$) for specifikationer, design og udvikling af 
EXOSAT, en europæisk satellit, der specielt 
skal undersøge den kosmiske stråling. Exosat 
skal ifølge planerne opsendes i 1980-81 ved 
hjælp af en Delta eller Ariane raket. 

Spaceflight vol. 19 nr. 2 

COSMOS 881 og 882: Rusland opsendte den 
15. december to satellitter - Cosmos 881 & 882 
- med samme bæreraket. Begge satellitter fri¬ 
gjorde senere en kapsel, der opsamledes i 
Rusland samme dag. 

Spaceflight vol. 19 nr. 3 

VIKING 2: De første to biologiske tests, som 
Viking 2 udførte på Mars’s overflade, gav sam¬ 
me ubestemte »bekræftelse på livs tilstedevæ¬ 
relse«, som man opnåede fra Viking 1’s forsøg 
på planetens modsatte side. Det lykkedes ikke 
for Viking 2’s instrumenter at påvise tilstedevæ¬ 
relsen af organiske molekyler. 

Man forsøgte den 6. oktober 76 at flytte et 
klippestykke ved hjælp af Viking 2’s gravearm 
for at udtage en jordprøve under klippestykket, 
men forsøget mislykkedes. Den 11. oktober 
havde man heldet med sig med et andet klippe¬ 
stykke. Den 7. november blev begge Mars- 
sonder afbrudt fra Jorden for en periode på ca. 

1 måned, fordi et radioblack out ville indtræffe 
fra den 10. november og ca. 1 måned frem, når 
Mars passerede bag Solen. Den 16.-17. genak- 
tiveredes begge sonder. 

Spaceflight vol. 19 nr. 1-2 

KINESISK SATELLIT: Kina opsendte sin 7. 
satellit den 7. september fra Shuang-Ch’eng i 
det indre Mongoliet. Det officielle Hsinhua ny¬ 
hedsbureau beskyldte Rusland for at »blande 
sig i og sabotere Kina’s fremskridt inden for 


rumfarts-teknologien«. Satellitten - Kina 7 - 
»vendte tilbage til Jorden med stor præcision 
og som planlagt«. Satellitten er anslået til at ve¬ 
je 2.700-4.500 kg. 

Spaceflight vol. 19nr. 3 

FREMTIDSPLANER: H. Huyford Stever - chef 
for præsidentens kontor for Videnskabs- og 
Teknologiplanlægning - har bekræftet, at man 
vil starte på 3 nye, store NASA-projekter i fi¬ 
nansåret 1978: 1. En fjerde Landsat jord- 
ressource-teknologi satellit, 2. En satellit i bane 
om Jupiter, planlagt afsendt i januar 1982, 3. Et 
stort (2,4 m i diameter) teleskop i rummet. 
Planlagte projekter vil yderligere omfatte en 
mobil Mars-lander (å la en fjernstyret måne-bil) 
til opsendelse i 1984 samt satellitter i bane om 
Mars til nøjagtig kortlægning af planetens 
overflade. 

Spaceflight vol. 19 nr. 3 

LASER-SATELLITTER: Washington Post anty¬ 
der den 18. december 76, at de to russiske sa¬ 
tellitter Cosmos 881 og 882 kunne være kon¬ 
strueret til at uskadeliggøre kinesiske rekogno¬ 
sceringssatellitter ved hjælp af laser-stråler. 
(Man har imødeset russiske forsøg med 
højenergi-lasere ude i rummet. I begyndelsen 
forventes forsøg udført med præcisisionsstyret 
udstyr, der retter høj-energi kemiske lasere 
mod et mål i bane om Jorden. De egentlige 
laser-forsøg kunne så indbefatte nedtagning af 
»laser-kanonen«, men også af offeret for be¬ 
skydningen for nærmere studium på jorden!) 

Spaceflight vol. 19 nr. 3 

LASER-KANON? USA’s regering afviser at ha¬ 
ve noget kendskab til, at amerikanske satellitter 
skulle være blevet »blindet« ved hjælp af laser¬ 
stråler fra Rusland. Eventuelle skader er omtalt 
som værende »lokale og ikke i stand til at redu¬ 
cere satellit-systemernes evne til at give et tid¬ 
ligt varsko om evt. opsendelse af ballistiske 
missiler«. En mulig årsag angaves til »muligvis 
adskillige store brande langs russiske pipelines 
for naturgas!«. 

Spaceflight vol. 19 nr. 2 

RUM-SEJLER: Seks firmaer er blevet engage¬ 
ret af NASA til at konstruere et fartøj, der kan 
drives frem gennem rummet ved solenergi. 
Fartøjet er forsynet medet stort »sejl«, beståen¬ 
de af et spejllignende uluminiseret solsejl, der 

skal opfange fotoner, udsendt fra solen. Når fo¬ 
tonerne reflekteres fra sejlet, afleverer de en 
del af deres bevægelsesenergi (de »skubber« 
på sejlet) og herved udsættes sejlet for en vis 
kraft - meget lig vindens kraft på en sejlbåds 
sejl. 

NASA vil via dette projekt undersøge anven¬ 
deligheden af langtids- og langsomtfremdrev- 
ne rumfartøjer i 1980’erne, inklusive et muligt 
møde med Halley’s komet i 1986. Fartøjets sejl 
vil være af størrelsesordenen 800 x 800 m. 
Rum-sejlerens tophastighed bliver omkring 
200.000 km/t ude i rummet, men det vil dog ta¬ 
ge sin tid at opnå sådanne hastigheder - adskil¬ 
lige ture rundt om solen i stadig mere snævre 
baner. En tegners opfattelse af mødet mellem 
Rum-sejleren og Halley’s komet ses på billedet. 

N.N. 77-39 

VIKING 1-INSTRUMENT AFBRUDT: Gas- 
kromatograf-massespektrometret i Viking 1 - 
der undersøgte Marsjorden for organiske for¬ 
bindelser - er nu blevet afbrudt. Der skete en 
kortslutning i en del af energiforsyningen, og 
for ikke at risikere for stor varmeudvikling, der 
kunne skade andre måleinstrumenter, beslut¬ 
tede man helt at afbryde den pågældende 


energiforsyningsdel og dermed GCMS. Afbry¬ 
delsen blev effektiv den 12. marts, og fremover 
må man så trække på data fra Viking 2’s 
GCMS, der stadig fungerer tilfredsstillende. 

N.N. 77-51 

• 

BERMUDA-TREKANTEN: Ni sovjetiske forsk¬ 
ningsskibe deltager i en fælles amerikansk¬ 
russisk ekspedition, der skal undersøge de my¬ 
stiske strømhvirvler, der dannes i den såkaldte 
Bermuda-Trekant i Atlanterhavet. Ifølge det of¬ 
ficielle sovjetiske nyhedsbureau TASS begyn¬ 
der ekspeditionen, der er døbt »Polymode«, ar¬ 
bejdet i juni med at søge efter årsagerne til 
dannelsen af disse strømhvirvler. Hvirvlerne, 
som ifølge Tass ligner cyklondannelser i at¬ 
mosfæren, optræder i trekanten mellem Ber- 
muda, Florida og Puerto Rico, hvor et stort an¬ 
tal skibe og fly i tidens løb er sporløst forsvun¬ 
det. I Tass rapporten hedder det imidlertid kun, 
at forskningen har til formål at beregne veksel¬ 
virkningerne mellem hav og atmosfære, og fø¬ 
rende sovjetiske videnskabsmænd har afvist 
alle teorier om »ulykkesbringende forhold« i 
området som »vestlige pressefantasier«. 

Information 31/3-77 
/Fl. Ahrenkiel 

KIG PÅ 
HIMLEN ... 

Af E. Amby Knudsen 


Planetpositioner primo juni: 


Planet 

opg. ca. kl. 

Merkur 

3.05 i NØ 

Venus 

2.20 i NØ 

Mars 

2.10 i NØ 

Jupiter 

3.50 i NØ 

Saturn 

8.30 i NØ 


Primo august: 


Merkur 

7.00 i 0 

Venus 

0.55 i NØ 

Mars 

23.35 i NØ 

Jupiter 

0.35 i NØ 

Saturn 

5.10 i NØ 



nedg.ca. kl. 

18.00 i NV 
16.00 i V 
16.10 i V 
20.45 i NV 
0.30 i V 


står i stjernebilledet 


Vædderen 

Tyren 

Krebsen 


20.55 i V 
17.50 i NV 

16.30 i NV Tyren 

17.55 i NV Tyren 

20.40 i V Løven 


Når jeg efter en pause med planetpositioner 
denne gang bringer oversigt for juni og august, 
er det af hensyn til de læsere der kunne ønske 
at kende oplysninger for planeter på et senere 
tidspunkt end primo juni. Det er dog ikke sådan 
at der eksisterer et proportionalt forhold mel¬ 


lem position og tid, men man vil dog kunne ud¬ 
lede tendensen således at f. eks. Venus’ op¬ 
gangstidspunkt mellem primo juni og primo 
august, vil være at finde et sted imellem de to 
angivne opgangstidspunkter. 

E. Amby 


Ezekiel og Josef Blumrich - 

eller: sådan bliver en bog anmeldt ude i den 
store verden. 


Flere læsere har stillet os spørgsmål om profe¬ 
ten Ezekiels syner fra det gamle testamente og 
det rumskib, ingeniøren Josef Blumrich har 
tegnet ud fra Ezekiels beretning. Vi har valgt at 
gengive uddrag af Familie Journalens artikel af 
Mikkel Borgen (10. marts 1975), der tager sit 
udgangspunkt i UNESCO-tidsskriftet IMPACT. 
Så får UFO-NYTs læsere samtidig et indtryk af, 


hvorledes stoffet er blevet serveret for en stor 
delaf den danske befolkning. 

Yderligere interesserede henvises i øvrigt til 
bogen: Josef F. Blumrich: The Spaceships of 
Ezekiel, Bantam Books, Y8378, US$ 1,95. Bo¬ 
gen fås også på tysk med titlen: Da tatsich der 
Flimmelauf, Econ Verlag. 

O.H. 

PROFETEN EZEKIELS 
RUMSKIB 

Raket- og rumskibskonstruktøren, Josef 
F. Blumrich, mener, at den »ildvogn«, 
der beskrives af Ezekiel i Det gamle Te¬ 
stamente, i virkeligheden var et lan¬ 
dingsfartøj med intelligensvæsener fra 
en anden klode. Vor medarbejder ser 
her på denne påstand. 

I et brev fra »Sjællænderen, p.t. New York«, 
hedder det: 

- Jeg ved godt, at De er skeptisk over for fo¬ 
restillingen om, at jorden bliver besøgt eller er 
blevet besøgt af intelligensvæsener fra andre 
kloder. Nu har jeg imidlertid bemærket, at De til 
tider citerer det videnskabelige Unesco- 
tidsskrift IMPACT, og her er i sidste nummer en 
artikel, som jeg godt kunne tænke mig at høre 
Deres mening om. 

Den er skrevet af den østrigsk fødte ingeniør, 
Josef F. Blumrich, der var med til at udvikle så¬ 
vel Saturn V-raketten som det amerikanske 
»himmellaboratorium« (Skylab). Der er altså ta¬ 
le om en mand med rumskibsforstand, og den¬ 
ne mand mener i IMPACT at haveførtbevisfor, 
at den »ildvogn«, som er beskrevet i profeten 
Ezekiels bog i Det gamle Testamente, i virkelig¬ 
heden var et landingsfartøj, sendt ned til jorden 
fra et omkredsende rumfartøj. 

Blumrich bringer ikke blot tegninger af lan¬ 
dingsfartøjet, men har også lavet en model af 
det, som han - med tilfredsstillende resultat - 
har afprøvet i en af den amerikanske rumadmi¬ 
nistrations vindtunneller. 

Bliver det ikke svært at afvise denne mand og 
hans opfattelse? 

Rumfolk og religion 

Til læserbrevet skal siges, at Blumrichs artikel 
forekommer i et nummer af IMPACT, som man 
har viet omtale af paravidenskaberne (the pa- 
rasciences). 

Para er græsk og betyder ved siden af, og 
ved paravidenskaber (som f. eks. parapsykolo¬ 
gi) forstår man læren om fænomener, som ikke 
er tilgængelige for videnskabelig analyse efter 
de almindeligt anerkendte principper. Alene 
ved at lade Blumrich komme til orde i et 
IMPACT-nummer om paravidenskaber har 
Unesco således tilkendegivet, at det ikke er en 
anerkendt videnskabelig opfattelse, han giver 
udtryk for. Men det er skam meget interessant 


at se, hvad Blumrich har fået ud af Ezekiels 
bog. 

Hvad Ezekiel har skrevet i sin bog (af profes¬ 
sor, dr. theol. Eduard Nielsen betegnet som 
»syner og ekstatiske oplevelser«) kan utvivl¬ 
somt fortolkes på mange måder. 

Blumrich har ment at kunne lægge en slags 
UFO-opfattelse i Ezekiels syner, og det er jo og¬ 
så blevet moderne (omend efter nogles mening 
usmageligt) at blande troen på rumvæsener og 
biblen sammen. Tidligere er således i disse 
spalter blevet omtalt »The Aetherius Society«. 
Dette »æteriske« selskab blev grundlagt af den 
engelske taxichauffør, George King, der på¬ 
stod, at han stod i stadig kontakt med besøgen¬ 
de rumfolk, at Jesus selv hørte til rumfolkene, 
og at hans (Georges) mor havde haft en længe¬ 
re samtale med Jesus under en tur i et rum¬ 
skib . . . 

HVAD skrev den gamle profet? 

Blumrich henviser til forskellige kapitler og vers 
i Ezekiels bog, men udgangspunktet for sin op¬ 
fattelse har han hentet i kapitel 1. Her fortæller 
Ezekiel, at HERRENS hånd kom over ham, 
mens han opholdt sig i kaldæernes land, og så 
beretter han, hvad han i vers 28 kalder for HER¬ 
RENS herlighedsåbenbaring. 

Her skal først citeres vers 4-17: 

- Jeg skuede og se, et stormvejr kom fra 
nord, og en vældig sky fulgte med, omgivet af 
stråleglans og hvirvlende ild, i hvis midte i det 
glimtede som funklende malm. 

Midt i ilden var der noget ligesom fire leven¬ 
de væsener, og de så således ud: de havde et 
menneskes skikkelse, men de havde hver fire 
ansigter og fire vinger. Deres ben var lige og 
deres fodsåler som en kalvs. De skinnede som 
funklende kobber, og deres vingeslag var hur¬ 
tigt. Der var menneskehænder under vingerne 
på alle fire sider. 

De fire levende væseners ansigter vendte sig 
ikke, når de gik, men de gik alle lige ud. Ansig¬ 
terne så således ud: de havde alle fire et men¬ 
neskeansigt fortil, et løveansigt til højre, et ok¬ 
seansigt til venstre og et ørneansigt bagtil. Vin¬ 
gerne var på dem alle fire udbredt opad, såle¬ 
des at to og to rørte hinanden, og to skjulte de¬ 
res legemer. De gik alle lige ud. Hvor Ånden 
ville have dem hen, gik de. De vendte sig ikke, 
når de gik. 

Midt imellem de levende væsener var der no¬ 
get som glødende kul at se til, som blus, der f6r 

hid og did imellem dem, og ilden udsendte 
stråleglans, og lyn f6r ud derfra. Og væsenerne 
løb frem og tilbage, som lynglimt at se til. Vi¬ 
dere skuede jeg, og se, der var et hjul på jorden 
ved siden af hvert af de fire levende væsener, 
og hjulene var at se til som funklende krysolit. 
De så alle fire ens ud, og de var lavet således, at 
der i hvert hjul var et andet hjul. De kunne der¬ 
for gå til alle fire sider, og de vendte sig ikke, 
når de gik. 

Fortsat hedder det i vers 22-26: 

Oven over væsenernes hoveder var der no¬ 
get ligesom en himmelhvælving, funklende 
som krystal, udspændt oven over deres hove¬ 
der. Og under hvælvingen var deres vinger ud¬ 
spændt, den ene mod den anden. Hvert af dem 
havde desuden to, som skjulte deres legemer. 
Og når de gik, lød vingesuset for mig som man¬ 
ge vandes brus, som den Almægtiges røst. Det 
buldrede som en hær. 

Det drønede fra hvælvingen over deres hove¬ 
der, men når de stod, sænkede de vingerne. 
Men oven over hvælvingen over deres hoveder 
var der noget som safir at se til, noget ligesom 
en trone, og på den, ovenover, var der noget li¬ 
gesom et menneske at se til. . . 

Rumfolk med atomreaktor 

Blumrich føler sig overbevist om, at stormvejret 
fra nord med tilhørende sky, stråleglans og 
hvirvlende ild må have været et landingsfartøj 
fra et jordomkredsende rumskib, befolket med 
intelligensvæsener - som også selve landings¬ 
fartøjet. 



Detalje af »robot¬ 
arm« og kontrolra¬ 
ketter som tilbehør 
til helikopterenhe¬ 
derne. 



Tegning, lavet på ba¬ 
sis af såkaldt 
Schlieren-fotografi, 
mens en Blumrich- 
model af landings¬ 
fartøjet var til af¬ 
prøvning i en af NA- 
SAs vindtunneler. 


Hvordan Blumrich har kunnet få de gengivne 
tegninger ud af Ezekiels beskrivelse, er ikke let 
at se, men som han fremstiller det, får man det 
indtryk, at han på basis af tegningerne har ladet 
udforme en model, som han så har efterprøvet i 
en af NASAs vindtunneller. 

Man tør imidlertid gætte på, at tingene kan 
være sket i omvendt rækkefølge, så de afbilde¬ 
de tegninger er blevet til på basis af diverse 
modelforsøg. 

Blumrich angiver en række mål på det lan¬ 
dingsfartøj, som han mener, Ezekiel har set 3 
gange i perioden 592-591 f. Kr. og på ny har 
stiftet bekendtskab med en snes år senere. 

Han skriver således, at landingsfartøjet har 
haft en største diameter på 18 m, at rotoren for 
hver helikopterenhed har været 11 m, at lan¬ 
dingsfartøjets vægt ved start til tilbageturen til 
moderskibet har været 1001, og at landingsfar¬ 
tøjets raketmotor har været atomreaktordre- 
vet(!). 

For alle disse antagelsers holdbarhed kan 
der end ikke findes antydningsvis støtte i de 48 
kapitler, hvoraf Ezekiels bog består. 

Stjernerejser i talmæssig 
belysning 

Blumrich mener, at når Ezekiel skriver, at »Ån¬ 
den løftede mig«, så betyder det, at han bliver 
taget op til et trip i landingsfartøjet. 



Landingsfartøjet, tegnet efter bestilling af 
Blumrich. Til landingsfartøjets »krop« er knyttet 
4 helikopter-enheder. Kalotten øverst oppe 
skal være kabinen til rumfolksbesætningen 

Han undrer sig ikke over, at »rumfolkene« ta¬ 
ler hans sprog, og at han forstår, hvad de snak¬ 
ker om indbyrdes - hvordan kan det være gået 
til? 

Hvor er »rumfolkene« i øvrigt kommet fra? 
Blumrich indrømmer, at det er et kildent 
spørgsmål - og det tør nok antydes. Det kan 
nemlig med næsten 100 procents sikkerhed 
udelukkes, at der kan eksistere højere former 
for liv på andre kloder i vort eget planetsystem, 
og skal man uden for det til andre kloder (eller 
ønsker man udefra at komme til os), skal 
enormt store distancer tilbagelægges. 

Den nærmeste stjerne ligger omkring 40 billi¬ 
oner kilometer fra os. Det er ikke særlig sand¬ 
synligt, at der omkring denne stjerne kredser 
en klode med tænkende væsener, men lad os 
antage, at det er tilfældet, og lad os videre anta¬ 
ge, at beboerne på denne klode er kommet 
langt videre end menneskene i teknisk hense¬ 
ende og har udviklet et rumfartøj, der kan be¬ 
væge sig med en fart af 300 km i sekundet, sva¬ 
rende til 1.280.000 km i timen. 

Det ville da tage disse beboere omkring 4000 
år at komme fra deres klode til Jorden og altså 
omkring 8.000 år at foretage en tur/retur-rejse. 



Landingsfartøjet, som Blumrich her har givet 
»ingeniørmæssig udformning«. Helikopter¬ 
enhederne skal, ifølge Blumrich, kunne træk¬ 
kes op i »kroppen« 


Hvad UFO-troende overser 

Nu kan man selvfølgelig antage (og det gør 
nogle UFO-troende), at der uden for vort pla¬ 
netsystem findes intelligensvæsener, der er 
kommet så vidt, at de til disposition har rumski¬ 
be, som kan bevæge sig med en fart i nærhe¬ 
den af lysets (den er på 300.000 km i sekundet, 
og højere op i hastighed kan man ikke komme 
ifølge Einstein). 

Disse UFO-troende viser nu hen til, at hvis 
man bevæger sig gennem rummet med en ha¬ 
stighed i nærheden af lysets, gør den relativisti¬ 
ske tidsforkortning sig gældende. Bevæger 
man sig således med en fart svarende til 99 pct. 
af lyshastigheden, vil man kunne foretage en 
rumrejse, der efter jordisk målestok vil vare 
100 år, men efter en tid, målt i rumskibet, kun 
vil andrage 14 år. 

Desværre vil man dog næppe nogen sinde få 
mulighed for en reel afprøvning af dette tidsfor¬ 
kortningsfænomen. Man kan nemlig ikke styre 
uden om de partikler, der findes i rummet mel¬ 
lem stjernerne, og de har enorm gennemslags¬ 
kraft, når man ramler mod dem med en fart i 
nærheden af lysets. 

Tilbage til Blumrich, som skal have én lille 
blomst, før vi begraver hans Ezekiel’ske rum¬ 
fantasier. 

Ved funderinger over Ezekiels beskrivelse af 
landingsfartøjets hjul har Blumrich konstrueret 
en ny form for hjul, som han har fået ameri¬ 
kansk patent på, og som bl. a. skulle kunne an¬ 
vendes på handicappedes kørestole. 

Og det er jo altid noget. 

Mikkel Borgen. 


P.S. Blot en enkelt lille indvending. Mikkel Bor¬ 
gens udregning af, at der teoretisk ikke kan fin¬ 
des rumskibe fra andre kloder i vor atmosfære, 
er ikke ny for os, der er interesseret i UFO- 
fænomenernes opklaring. Men disse teorier 
har aldrig mindsket antallet af UFO- 
observationer, og aldrig forklaret een eneste 
observation. Det kan da godt være, at UFO- 
fænomenerne ikke skal forklares med »rum¬ 
skibshypotesen«. Men så lad dog være med at 
skubbe til den seriøse UFO-interesse. Hjælp os 
dog i stedet for. 

Ole Henningsen 

Så De den? - Vil De høre den? 


Årligt er vore aviser den 1. april fyldt med ejen¬ 
dommelige beretninger, der dagen efter de¬ 
menteres som en aprilsspøg. 

Vel nok historiens største »aprilsspøg« fandt 
sted den 30. november 1938, hvor en radioud¬ 
sendelse forårsagede panik i store dele af 
USA’s befolkning. 

Hovedmanden bag radioudsendelsen var 
skuespilleren Orson Welles. Han havde bear¬ 
bejdet en roman af H. G. Wells, Klodernes 
kamp, til radiohørespil. Romanen var på dette 
tidspunkt 40 år gammel, og altså ikke just no¬ 
gen nyhed. 

H. G. Wells, der ikke på nogen måde er i fa¬ 
milie med Orson Welles, der var ansvarlig for 
radioudsendelsen, debuterede med romanen 
»Tidsmaskinen«, i 1895. Derefter fulgte »Klo¬ 
dernes kamp« og »De første mennesker på Må¬ 
nen«, »Den usynlige mand« m. fl. H. G. Wells var 
Englands første science fiction forfatter, der nå¬ 
ede ud til en større læserskare. 

H. G. Wells døde i 1946 og nåede ialt at få ud¬ 
givet 106 bøger, hvoraf flere er oversat til 
dansk. 

Da »Klodernes kamp« blev udsendt over 
samtlige radiostationer tilknyttet CBS, var det 
en ny måde at lave radiohørespil på, man her 


tog i anvendelse. Efter annonceringen af høre¬ 
spillet foregav man at have en transmission af 
dansemusikken fra et kendt hotel. Pludselig 
bryder en speaker ind med en ekstraudsendel- 
se med nyheden om, at astronomer har obser¬ 
veret eksplosioner på planeten Mars, og senere 
meddeles det på samme livagtige måde, at cy¬ 
linderformede genstande er faldet ned fra him¬ 
len i New Jersey. 

Dansemusikken fra hotellet blev flere gange 
afbrudt med »direkte reportager« fra nedslags¬ 
stedet, hvor de faldne »rumskibe« indefra blev 
åbnet af væsener, der ret brutalt gav sig til at 
udrydde den sammenstimlede nysgerrige 
menneskemængde. 

Mange mennesker havde tilsyneladende ikke 
hørt indledningen til radiohørespillet. Tilsynela¬ 
dende var der også mange, der overhørte 
speakerens annoncering af, »at dette var et 
hørespil efter en roman«. 

Panikken bredte sig hurtigt, som hørespillet 
skred frem. Udtalelser fra »statens guvernør« 
og »indenrigsministeren« var med til at sætte et 
officielt præg på hele sagen, og tilsyneladende 
nedsætte lytternes dømmekraft. 

I Indianapolis løb en kvinde ind i en kirke un¬ 
der gudstjenesten og råbte, at New York var 

forfærdet over det postyr udsendelsen forårsa¬ 
gede. Men hvorfor var der ingen lyttere, der 
blot drejede over på et andet radioprogram, 
hvor man ikke ville have hørt alle disse foruroli¬ 
gende nyheder? Et blik i radioprogrammet ville 
også have fortalt lytterne, at der var tale om et 
hørespil. 

»Klodernes kamp« er flere gange senere la¬ 
vet som film, men i 1975 lavede man i USA en 
film om radioudsendelsen fra 1938 og de begi¬ 
venheder, derfandtsted under udsendelsen. 

Filmen har været vist et par gange fra tysk TV 
og blev lørdag den 2. april vist i dansk TV. Fil¬ 
men viste selve udsendelsesforløbet med skue¬ 
spillerne og lydteknikerne i sving, samtidig med 
at man så, hvorledes folk, der hørte radio, men 
ikke var klarover.atdetvar rent opdigt, opførte 
sig. I filmen havde man holdt sig meget nøje til 
originalmanuskriptet, også hvad de forskellige 
lydeffekter angik. Det var derfor en interessant 
dokumentarisk skildring af spøgen, der for 
mange radiolyttere var ved at blive næsten blo¬ 
dig alvor. 

Det vil måske overraske mange at erfare, at 
denne verdensberømte radioudsendelse sta¬ 
digvæk findes. Hørespillet er blevet optaget på 
lakplader, og er derfor blevet tilgængelig for ef¬ 
tertiden. 

Hvis De er interesseret i at høreden originale 
amerikanske radioversion af »Klodernes 
kamp«, kan De rekvirere et kassettebånd med 
hele hørespillet. Prisen er kr. 25,- der sendes 
pr. giro 9117725 til SUFOI, Box 6, 2820 Gentof¬ 
te. Girotalonen mærkes »Klodernes kamp«. 

Ole Henningsen 


gået under, og at hun havde hørt det i radioen. 
Panikslagne flygtede menigheden til alle sider. 
I Caldwell skete det samme. Præsten faldt på 
knæ og bad om himlens beskyttelse. 

I Newark alene havde politiet 2.000 opring¬ 
ninger, og politi og ambulancer var i stadig 
udrykning. Fra fjernere stater som Californien, 
Texas, Kansas og Nebraska kom der ekspres¬ 
samtaler til New Jersey fra ængstelige lyttere, 
der ville høre til slægtninges befindende. 

Læger og sygeplejersker strømmede til de¬ 
res hospitaler for at hjælpe, og en mængde bor¬ 
gere meldte sig til myndighederne for at forsva¬ 
re deres land mod de uovervindelige marsboe- 
re, der med deres dødsstråler hærgede landet. 

I radioens hovedkvarter var man forbløffet og 


Sommerens UFO-arrangement 

UFO-77 Odense 

afholdes i perioden 
16.-22. juli 1977 
Program kan bestilles hos: 
Formanden for Odense UFO-gruppe 
Jens-Henrik Glintborg 
Skibhusvej 61 B, 1. th. 

5000 Odense. 

NB: Husk at vedlægge stor frankeret 
svarkuvert (90 øre) 

På forhånd tak - håber vi ses 
ved UFO-77 her i Odense! 



H. G. Wells. 

/rå 

'UVjLA'KVZ‘7 


ved Flemming Ahrenkiel 

England: 

14/11-1976 blev et orangefarvet cigarformet 
UFO set af passagerer i en bil i Hampshire. Da 
UFO’et kom nærmere, sås besætningsmed¬ 
lemmer i »cockpittet«. Hele observationen har 
medført store undersøgelser, og den engelske 
UFO-organisation BUFORA har lovet snarest at 
ville bringe omtale af sagen i detaljer. 

I november 1976 blev en lastbilchauffør ræd¬ 
selsslagen, da et UFO dalede ned over hans 
vogn og holdt sig svævende et stykke tid, mens 
det glødede orange og spyede flammer fra sig! 
Også denne sag undersøges stadig af engelske 
UFO-grupper. 

Kilde: SKYWA TCH iss. 42, 1976/KML. 

Tyskland: 

Der har ved årsskiftet været en forøget UFO- 
aktivitet i det sydlige Tyskland, hvor CENAP 
medarbejdere er ved at undersøge flere UFO- 
observationer både fra Heidelberg og Saarbru- 
cken den 31/12-76. Der er tilsyneladende så 
mange lighedspunkter i de beskrevne tilfælde, 
at det nok drejer sig om eet og samme projekt. 
Selv CENAP’s egen redaktør, som er tilsluttet 
en radio-amatørkæde i Mannheim, blev over 
denne den 25/12-76 adviseret om et strålende 


UFO over selve Mannheim by! Næste nummer 
af CENAP-report vil bringe både rapport og bil¬ 
leder af denne begivenhed. 

I øvrigt har der ved årsskiftet været meldt om 
stor UFO-aktivitet både over Tyskland, Neder¬ 
landene, Frankrig og Portugal. Det bliver 
spændende at se de kommende numre af 
UFO-bladene fra disse lande! 

Kilde: CENAP/KML 


Blandt den indkomne post fra udlandet fra de 
sidste måneder har SUFOI bl. a. modtaget en 
appel fra Dr. Richard F. Haines, der er en af de 
videnskabelige konsulenter ved CUFOS i USA, 
der er det UFO center, der for et par år siden 
blev startet af Dr. J. Allen Hynek. Hynek skulle 
ikke behøve nogen yderligere beskrivelse, da 
han forhåbentlig er meget velkendt blandt 
UFO-NYT’s læsere. Bl. a. har SUFOI udgivet 
hans første UFO-bog »UFO - Dokumenteret« 
på dansk. 

Men tilbage til Dr. Haines! Dr. Haines foreta¬ 
ger for tiden et tilbundsgående studium af 
UFO-observationer, gjort af piloter, og efterly¬ 
ser rapporter om sådanne observationer fra 
hele verden, bl. a. fra Skandinavien. I sin hen¬ 
vendelse fortæller han bl. a., at han i øjeblikket 
har fået indsamlet ca. 3000 pilotobservationer. 
Hvis vore søster-organisationer i Norge og Sve¬ 
rige ikke endnu har fået en tilsvarende henven¬ 
delse fra Dr. Haines, kan vi opfordre dem til at 
reagere på nedenstående notits fra USA. Vi 
bringer notitsen på engelsk - sådan som den 
blev modtaget - idet den vil have særlig interes¬ 
se for de mange udenlandske organisationer 
og enkeltpersoner, som »UFO-NYT« sendes til. 


UFO Sightings by Pilots: 


Dr. Richard F. Haines, a Scientific Gon- 
sultant to the Center for UFO Studies, 
Evanston, Illinois, USA, is investigating 
sightings made by aircraft pilots. He 
would like to have the assistance of any- 
one who has pilot cases in their files. Mi- 


litary, private, research and commercial 
aircraft cases are of interest. He has re- 
quested that you send such data and re- 
lated information to: Dr. R. F. Haines, 325 
Langton Avenue, Los Altos, California 

94022, U.S.A. /c# .. .. , 

/Fl. Ahrenkiel 


126 UFO-NYT 3-77 




ANMELDELSE 


WHYNOTJOIN 

THE BRITISH INTERPLANETARY SOCIETY? 


Nå, tænker vor læser måske; er det ikke nok at 
vi skal trækkes med artikler på norsk og svensk 
- skal vi nu også til at læse engelsk? Nej, slet ik¬ 
ke, men denne anmeldelse drejer sig om et 
tidsskrift på engelsk, og så er ikke- 
engelsktalende læsere advaret. 

Tidsskriftet er Spaceflight, udgivet af det en¬ 
gelske British Interplanetary Society (BIS) som 
er et af de såkaldte »lærde selskaber«. Dette 
bør dog ikke afskrække nogen fra at søge om 
medlemskab, hvis man ellers er interesseret i 
rumforskning. Det har jeg selv været i mange 
år, og jeg kendte BIS og Spaceflight af omtale, 
men i 1975 var jeg med på en rejse arrangeret 
af BIS, og jeg søgte derefter om medlemskab. 
Ansøgningen er en ren formsag, det virker som 
en almindelig indmeldelse, og som medlem 
modtager man Spaceflight eller det rent fagvi¬ 
denskabelige »Journal of the British Interplane¬ 
tary Society« (JBIS) efter eget valg. Der er for¬ 
skellige grader af medlemskab, afhængigt af 
ens videnskabelige status og ens økonomiske 
forhold, men det kan man se stort på i første 
omgang, hvis man vil være almindeligt med¬ 
lem. 

Tilbage til bladet. De fleste artikler er popu¬ 
lært skrevne, men på et højt fagligt niveau, og 
det er kun nødvendigt med et rimeligt godt 
kendskab til engelsk for at få udbytte af arti¬ 
klerne. 

På samme måde som i for eksempel UFO¬ 
NYT er der emdel faste rubrikker, som går igen 
i hvert nummer eller med jævne mellemrum. Af 
disse vil jeg især nævne »milestones«, hvor alle 
større begivenheder med forbindelse til rum¬ 
forskning omtales summarisk i kronologisk or¬ 
den. Denne rubrik er cirka tre måneder bagud 
på grund af den nødvendige produktionstid for 
bladet. Forsinkelsen bevirker dog ikke at man 
først får noget at vide om en begivenhed længe 
efter, den er sket. Rundt om i bladet og specielt 
under rubrikken »Space Report« bringes oplys¬ 
ninger om fremtidige forsøg og opsendelser, 
og tillempninger af rumfartsteknikken til jordi¬ 
ske forhold. For den som er interesseret i at 


spore satellitter er der en liste over alle opsen¬ 
delser af rumfartøjer fra alle Jordens nationer. 
Vidste De for eksempel, at både Japan og 
Frankrig har sendt en del satellitter i kredsløb 
med egne raketter og fra egne forsøgsstatio¬ 
ner, eller at Sovjetunionen har opsendt over 
800 Cosmos-sonder? 

Nye bøger inden for rumfart, astronomi, sø¬ 
gen efter liv i rummet og andre interessante 
emner bliver anmeldt af fagfolk, og til tider fører 
de samme fagfolk en farverig og levende korre¬ 
spondance i bladets spalter. For eksempel er 
det helt fantastisk at se, hvor meget man kan 
regne og gætte sig til om sovjetisk rumforsk¬ 
ning ud fra de sparsomme oplysninger, som 
slipper ud - og det gør ikke læsningen mindre 
morsom, at de »lærde« absolut ikke er enige i 
fortolkningen af de forskellige data. 

Nogle mennesker har det jo sådan, at de 
først blader frem til tegneserierne i avisen. Der 
er ikke tegneserier i Spaceflight, men jeg har 
det næsten på samme måde med rubrikken på 
næstsidste side, hvor alle kan give deres me¬ 
ning til kende. Der er mange sjove og mærkeli¬ 
ge bemærkninger, og brevene spænder fra 
venlige bemærkninger og en gave på 50 pence 
eller fem dollars til mere eller mindre skøre op¬ 
finderes tilbud om aktier i nye opfindelser af fri 
energi, som helt sikkert vil revolutionere rum¬ 
farten. 

I 1976 har Spaceflight bragt artikler over flere 
numre om for eksempel Viking-projektet, nye 
oplysninger om Jupiter fra Pioneer 10 og 11, 
NASA’s Rumfærge, sovjetiske rumfartøjers ba¬ 
ner og planlægningen af fremtidens rumfartø¬ 
jer. Af enkelte artikler i 1976-årgangen vil jeg 
nævne artikler om: Nye brændstoffer til raket¬ 
ter, store radioteleskoper under opbygning, 
rumskibes landingssystemer, nye drivmetoder i 
rummet - for eksempel rumkrydsere med sejl, 
drevet af solvinden, arbejde og planer i den eu¬ 
ropæiske rumfartsorganisation ESA, hvor Dan¬ 
mark er medlem og sidst, men ikke mindst en 
række artikler om søgen efter fremmede intelli¬ 
genser og livsformer i Kosmos, rejser til stjer- 

nerne, kolonier i rummet og meget andet, som 
også har interesse for UFO-folket. 

Det er ikke mindst BIS’s store fortjeneste, at 
det nu er blevet acceptabelt at tale om andre in- 
telligensvæsener i rummet, også blandt viden- 
skabsmænd. 

Kan De forestille Dem at være uden aviser og 
radio? Sådan ville jeg have det, hvis jeg skulle 
undvære Spaceflight nu, efter bare et års til¬ 
vænning. Er De bare en smule interesseret i 
rumforskning, og det må De være som læser af 
UFO-NYT, så skulle De prøve at rekvirere et 
prøvenummer på Spaceflight. 


Jeg har fået overladt en snes eksemplarer 
specielt til skandinaviske interesserede, og bla¬ 
det tilsendes mod indbetaling af kr. 5,- til porto 
og ekspedition til mig. Desuden har jeg nogle 
medlemskab-ansøgningsskemaer, hvis De al¬ 
lerede har bestemt Dem. 

I abonnement koster Spaceflight 10.50 pund 
årligt (9.50 pund for studerende under 21) og 
der kommer 10 numre og ét dobbeltnummer 
årligt. 

Prøvenumre bestilles altså hos mig person¬ 
ligt - adressen finder De foran i bladet. 

OleJ. Knudsen 


Boganmeldelser 


Jorden er hul, og indeni bor kæmper 


Satellit-fotografier viser indgange ved polerne, 
hævder tilhængere af eventyrlig teori 

Jorden er hul, den består af en ca. 1000 km tyk 
skal. Den er beboet både på den udvendige og 
indvendige side og i midten af Jordens indre 
svæver en lille sol, som oplyser den indre, kon¬ 
kave verden. Tyngdekraften virker på begge si¬ 
der af skallen. På Jordens indre side bor de ti- 
tanere, kæmper og overmennesker, som vore 
myter er fyldt med fantasifulde beretninger om. 
De griber ofte indirekte ind i den ydre verdens 
udvikling og begivenheder og fortidens frygt for 
de underjordiske stærke magter stammer her¬ 
fra .. . 

Dette er ikke uddrag af en fantasiroman over 
et tema, der har optaget digtere til alle tider, fra 
Dantes Inferno til Holberg »Niels Klims under¬ 
jordiske Rejse« og Jules Vernes »Rejse til Jor¬ 
dens indre«. Tværtimod er der tale om en ka¬ 
tegorisk teori, fremsat af organisationen »Hol- 
low Earth Society«, hvis præsident er englæn¬ 
deren Albert MacDonald. 

Foreningen til fremme af huljords-teorien 
hævder bl. a. at Jordens indre glødende kerne i 
virkeligheden er en mini-sol, som svæver midt 
inde i den hule jordskal. Der findes to indgange 


til den indre Jord på henholdsvis Nord- og Syd¬ 
polen, og man henviser til at satellit-fotografier 
tydeligt viser det hul, der i Nordpolen fører ned 
til Jordens indre. 

Når for eksempel SAS-flyene over Nordpolen 
ikke har observeret dette hul, motiveres det 
med at flyene aldrig kommer den geografiske 
pol nærmere end 150 miles, fordi navigations¬ 
instrumenterne ellers ville ophøre med at fun¬ 
gere. 

Myterneom de 
underjordiske 

Der er kommet en bog på dansk om denne fan¬ 
tastiske teori. Forlaget Sphinx X Nihil, der har 
specialiseret sig i litteratur om det mystiske, har 
udsendt en dansk udgave af den populærvi¬ 
denskabelige engelske forfatter Eric Normans 
bog »Den hule Jord«. Heri gennemgås de gam¬ 
le og nye teorier om den hule jordklode. Fra 
mytologien og religionerne har man talrige be¬ 
retninger om »de underjordiske«. I Bibelen er 
der sære hentydninger til Sheol, Abbadon og 
dybet i det frosne nord. I ældgamle buddhisti¬ 
ske skrifter tales om et underjordisk land, be¬ 
liggende midt inde i vor planet og hvortil der er 

adgang gennem dybe huler i Himalaya- 
bjergene. Fra nyere tid er der fantasifulde be¬ 
retninger om søfolk, som har nået polåbninger¬ 
ne og er vendt hjem med forbløffende beretnin¬ 
ger om en anden verden hinsides polåbninger¬ 
ne. 

Endelig nævnes Hitler-Tysklands professor 
Horbiger og general Haushofer, mændene bag 
»Thule-selskabet« og dets fantastiske teorier 
om den hule Jord. Disse teorier gik dog ud på 
at Jorden er konkav og at vi ikke lever på yder¬ 
siden, men på indersiden og at det uendelige 
himmelrum var et optisk bedrag. Denne teori er 
jo blevet grundigt gennemhullet af rumforsk¬ 
ningen efter sidste verdenskrig. 

På det sidste er grupper af UFO-folk begyndt 
at interessere sig for teorien om den hule Jord. 
Redaktør Ray Palmer, det engelsksprogede 
»Flying Saucers« har opkastet teorien om at de 
flyvende tallerkener ikke kommer fra en fjern 
planet, men fra Jordens indre, hvor super- 
intelligensvæsener holder øje med de mindre 
begavede og ofte tåbelige beboere på Jordens 
yderside. 

Det er også Palmer, som på et fotografi taget 
af Essa-7 satellitten af polområdet »opdagede« 
hullet i Nordpolen, et stort cirkelrundt isfrit om¬ 
råde direkte omkring den geografiske pol. Han 
offentliggjorde billedet i sit tidsskrift og der blev 
en del debat omkring fænomenet og der blev 
givet forskellige forklaringer derpå. 

Asger Lundbak 
om »hullerne« 

Også herhjemme blev problemet om hullet i 
Nordpolen taget op af et UFO-tidsskrift. I den 
danske oversættelse af Eric Normans bog, som 
refererer en række fænomener med mere eller 
mindre tilknytning til teorien om den hule Jord, 
er der tilføjet et afsluttende afsnit, hvori man bl. 
a. citerer Asger Lundbak fra Meteorologisk In¬ 
stituts geofysiske afdeling. Lundbak fik satellit¬ 
billedet af polområdet forelagt og forklarede 
»hullet« således: På de anførte datoer for opta¬ 
gelsen er der intet dagslys i nordpolområdet, 
hvorfor hverken skyer eller iskappe er synlige. I 
virkeligheden burde det lyse indre bælte ikke 
være der, men det skyldes åbenbart nogle tek¬ 
niske forhold . . . 

Der er altså endnu en lille knage for tilhæn¬ 
gerne af huljordsteorien at hænge deres over¬ 
bevisning på - indtil en modig polarekspedition 


når frem til det virkelige polcentrum. For ingen 
af de navnkundige polarforskere nåede i vir¬ 
keligheden polmidten, hævder Eric Norman. 
Og bogens danske oversætter, Peter Juhl 
Svendsen, tilslutter sig i et afsluttende afsnit 
William Reeds konklusion i en bog fra 1906 om 
samme problem: »Enten er Jorden hul - eller 
den er det ikke«. 

Vejle Amts Folkeblad, 2. marts 1976. Es 

Det er glædeligt, at man i den danske udgave 
har været så fornuftig at medtage magister As¬ 
ger Lundbaks yderstsaglige og veldokumente¬ 
rede kommentar til de nævnte 2 satellitfotos, 
der består af - ikke en enkelt optagelse - men 
er sammensat af et helt døgns fotos fra vejrsa¬ 
tellitterne . 

Vor kommentar til bogen er iøvrigt, at det ik¬ 
ke er jorden, der er hul, men hovedet på de 
mennesker, der virkeligt tror på denne gang 
»dokumenteret« sludder. 

O. H. 


Støt den seriøse 
UFO-forskning 

- skaf abonnenter 
på UFO-NYT 


Peter Ryan/ Ludek Pesek: 

UFO’er - Hvad er de - 
Hvad vil de? 

Carlsen if, København 1977, 

48 s., iII., kr. 12,50. 

For en gangs skyld er der kommet en ny UFO- 
bog på markedet, som ikke er udgivet af UFO- 
organisationerne i Danmark. Det drejer sig om 
bogen »UFO’er - Hvad er de - Hvad vil de?«, 
som er udgivet af forlaget Carlsen if i Køben¬ 
havn. Forfatteren er Peter Ryan, men Ludek 
Pesek har også en fremtrædende rolle, idet 
han bl. a. har illustreret bogen med sine ver¬ 
densberømte billeder af landskaber på frem¬ 
mede planeter og rumsonder i verdensrummet. 
Bogen henvender sig til børn og unge, som 

ikke tidligere har stiftet bekendtskab med UFO- 
fænomenerne. Netop denne aldersklasse kan 
være et meget svært publikum at henvende sig 
til, idet man ofte ved foredrag og lignende ar¬ 
rangementer kommer i en lidt speciel situation. 
Man kan ikke uden videre tillade sig at køre 
frem med de gode argumenter, man har på 
hånden om UFO-fænomenerne. Man er nødt til 
at opridse problematikken på en helt anden 
måde og i højere grad gøre rede for de mange 
spegede problemer, der ligger i UFO-sagen. 
Dette er nødvendigt for ikke at få hæftet det 
prædikat på sig, at man »forfører« børnene 
med sin argumentation. Hos mange børn og 
unge møder man dog heldigvis en naturlig 
skepsis, men et reelt overblik over problema¬ 
tikkerne vil først senere udvikle sig hos dem. 

Peter Ryan er mest opsat på at bortforklare 
UFO-fænomenerne ved naturlige forekomster 
og misidentifikationer, og på det grundlag har 
han ikke haft så svært ved at samle stof til sin 
bog. Historien er nemlig fyldt med sådanne ob¬ 
servationer og forklaringer. 

De fleste observationer er nævnt ret kort og 
uden egentlige data, hvilket sædvanligvis heller 
ikke interesserer den læser, der i første om¬ 
gang ønsker at danne sig et mere generelt ind¬ 
tryk af UFO-sagen. Hver beretning er i bogen 
som regel efterfulgt af »en naturlig forklaring«. 

Den først omtalte hændelse er Kenneth Ar- 
nolds observation, der forklares som en gruppe 
militærfly, der havde været i området på det 
pågældende tidspunkt. 

Father Giils berømte observation fra New Gu- 
niea i 1959 (Se bl. a. UFO-Orientering, 1969), 
hvor der var talrige vidner til stede, forklaredes 
af en astronom som en øjenfejl hos father Giil. 
Astronomen er naturligvis Donald Menzel, som 
aldrig fik talt med father Giil. Men til læsernes 
beroligelse kan det dog nævnes, at bl. a. afdø¬ 
de professor James E. McDonald samt profes¬ 
sor J. Allen Hynek begge har haft lejlighed til at 
forske nærmere i denne sag uden at være i 
stand til at forklare observationen ved noget for 
videnskaben kendt fænomen. 

Et af bogens afsnit har overskriften »Eksiste¬ 
rer der UFO’er«? I dette afsnit hedder det 
blandt andet: 

»Man kan svare »Nej«, fordi man tror, at alle 
UFO’er viser sig at være almindelige genstande 
eller hændelser, blot man ved nok om dem. 
Man kan sige »Ja«, fordi man godt kan forestille 


sig, at i hvert fald nogle af UFO’erne er rumski¬ 
be fra andre verdener. Endelig er der et tredje 
svar, som er: »Det ved vi ikke noget om.« 

Desværre har vi ikke tilstrækkelige videnska¬ 
belige beviser for, at vor planet besøges af fly¬ 
vende tallerkener, som styres af tænkende væ¬ 
sener ude fra rummet. Men det betyder ikke, at 
sådanne besøg er umulige. Der er ingen grund 
til at forkaste tanken om, at sådanne væsener 
lever på andre planeter i universet.« 

Bogens sidste halvdel er helliget omtale af 
astronomi og rummets udforskning, specielt 
med henblik på eftersøgningen af liv i univer¬ 
set. 

Rent faktisk ved ingen jo i virkeligheden, 
hvad årsagen til UFO-fænomenerne er! Mange 
mener, at UFO er lig med flyvende tallerken, 
som igen er lig med rumskib fra en fremmed 
planet. 

Efterhånden er man ved at komme til erken¬ 
delse af, at der nu nok alligevel ikke er så man¬ 
ge intelligensvæsener på Mars, Venus og Sa¬ 
turn, som nogen tidligere var overbevist om. 
Derfor er man nu begyndt at søge UFO’ernes 
oprindelse uden for vort solsystem. Hvis de da i 
det hele taget er rumskibe. 

Begynder man at bevæge sig ud på disse af¬ 
stande i verdensrummet, så er der en masse 
ting, som man skal tage sig i agt for, hvad tid og 
rum angår. Derfor er det en glimrende idé at 
kæde UFO’erne og astronomi og rumfart sam¬ 
men i denne bog. Så får man samtidig serveret 
nogle af disse problematikker, som man ikke 
må være uden kendskab til, såfremt man skal 
debattere UFO-sagen på et seriøst grundlag. 

Sven Skovmand har på fortrinlig vis oversat 
bogen fra engelsk. Den er udsendt i serien »Vor 
spændende verden«, der indtil nu tæller i alt ti 
bøger, og flere er under forberedelse. Blandt 
bøgerne i serien foreligger »Mod fjerne kloder«, 
»Da Jorden blev til«, »Luftens giganter« og »Ha¬ 
vets skjulte verden«. 

Ludek Peseks fremragende illustrationer er 
allerede nævnt. Herudover er bogen rigt illu¬ 
streret med tegninger og fotos i tilknytning til 
teksten. 

Bogen bringer intet nyt ind i debatten. Nogle 
vil mene, at den giver et fortegnet billede af 
UFO-fænomenerne. Måske nok. Men hellere 
denne fremstilling end det vrøvl, man for ofte 
får serveret. Derfor kan den absolut anbefales. 

Ole Flenningsen 

Stor krabat 
med hastværk 

En colombiansk pilot hævder at have set 
et uidentificeret flyvende objekt (UFO) 
tre gange større end et rutefly bevægen¬ 
de sig med en fart af 44.000 km/t. Han 
og hans besætning så det stærkt oplyste 
UFO i 600 meters højde natten til 21. ja¬ 
nuar 1977. 

Bogotas kontroltårn oplyser, at det ik¬ 
ke har haft noget UFO på radarskær¬ 
men, men at det i observationsøjeblikket 
modtog signaler fra en ukendt kilde, der 
bevægede sig med en ufattelig høj fart. 

Observationen af UFOet varede i 3 mi¬ 
nutter, indtil piloten landede sit rutefly i 
Bogota lufthavn. 

Kilde: flere danske provins¬ 
blade, febr. 77. 

/KML 


ANNONCE: 

CLUB STERN 
ADDRESSMAGAZINE 

This magazine will be an attempt to ar- 
range contacts. In this magazine you can 
publish your own address in order to in- 
troduce on special-sides your organiza- 
tion. For this we will help you. We give 
you consultations about facts you can 
write. 

Piease ask for our information-letters. 
There you will find our list of countries of 
correspondence and on which special- 
ties we will take advertisments. 

The texts of the information letters and 
the ADDRESSMAGAZINE will be in two 
languages (German and English). 

Piease write your demands to our centre: 
CLUB STERN 
DETLEF FRITZE 
SIEMENSSTRASSE 33 
D-8600 BAMBERG 
Bundesrepublik Deutchland 
Tel. 0951/33399 


UFO-udstilling i Nakskov 

I perioden 24. maj-6. juni findes en ny 
UFO-udstilling ophængt på Nakskov 
Bibliotek. Udstillingen omfatter 10 plan¬ 
cher og viser forskellige aspekter af UFO- 
sagen, herunder SUFOI’s arbejde med 
rapporter og et udsnit af danske og 
udenlandske UFO-fotos. 

I tilslutning til udstillingen vises perma¬ 
nent lysbilleder til yderligere belysning af 

emnet - Ole Henningsen 


UFO-møder i Århus 

SUFOI-gruppen i Århus holder møde 
første onsdag i hver måned - dog ikke i 
juni, juli og august - kl. 19,00 hos under¬ 
tegnede. 

Vi drøfter forskelligt om UFOIogi, de 
sidste nyheder, astronomi og rumfart. 

Alle er velkomne, men ring besked i 
forvejen til (06) 19 88 90. 

Ole J. Knudsen 

Høegh Guldbergs Gade 51 st. 

8000 Århus C. 


ZEISS har udgivet en kikkert-vejledning 

De krav, der bør stilles til en kikkert, af¬ 
hænger først og fremmest af, hvad den, 
der køber kikkerten, har tænkt sig at 
bruge den til. 

ZEISS kikkert-vejledning tager ud¬ 
gangspunkt i visse generelle krav, som 
stilles til alle kikkerter, og gennemgår 
derefter kravene til optisk justering, »co¬ 
ating« af linserne, samspillet mellem for¬ 
størrelsesgrad, afbildningsevne og lys¬ 
styrke m.m. 

Ideen med denne vejledning er, at den 
kikkert-interesserede selv skal kunne 
udlede, hvilken type og størrelse, der eg¬ 
ner sig bedst til hans formål. 

Vejledningen tilsendes gratis ved hen¬ 
vendelse til den danske ZEISS importør: 
Firma Brock & Michelsen, Vestergade 
23-25, 1456 København K. Telefon (01) 
15 83 26, eller udleveres hos de lokale 
forhandlere af ZEISS kikkerter. 

SUFOIs målsætning 

På et ekstraordinært repræsentantskabsmøde d. 23. og 24. 
april 1977 vedtog Skandinavisk UFO Information - SUFOI en 
målsætning for foreningens arbejde i den kommende tid. 

SUFOI vil først og fremmest effektivisere indsamlingen af be¬ 
retninger fra UFO-iagttagere og yderligere udbygge uddannel¬ 
sen af feltmedarbejdere. Disse bliver specielt uddannet på om¬ 
råderne interviewteknik, meteorologi, astronomiske og andre 
fænomener, som kan misfortolkes som UFO’er, foruden opmå¬ 
ling af observationssteder og arbejde med diverse måleinstru¬ 
menter. 

Foreningens formål er at bidrage til opklaringen af UFO- 
fænomenerne ved indsamling og bearbejdning af observati¬ 
onsberetninger, samt udbrede kendskabet til emnet ved publi¬ 
kationer, foredrag og anden udadvendt virksomhed. 

Det er SUFOI’s opfattelse, at de mange observationsberetnin¬ 
ger udgør et vigtigt videnskabeligt forskningsgrundlag. Da fæ¬ 
nomenerne endnu er uopklarede, ønsker SUFOI ikke at frem¬ 
hæve eller afvise nogen bestemt teori om deres art eller oprin¬ 
delse. 

Ved et UFO forstår vi: »Et uidentificeret flyvende objekt, hvis 
væsentligste kendetegn er, at det selv efter en nøje undersøgel¬ 
se foretaget af kompetente forskere ikke kan forklares som væ¬ 
rende et kendt, naturligt fænomen«. 

Foreningen har i de sidste knap 20 år registreret omkring 6000 
rapporter, og man har løbende orienteret om rapporter fra ind- 
og udland samt landvindinger indenfor ufologien i vort tidsskrift 
»UFO-NYT«. 

Vi formoder, at mange observationer ikke kommer til vort 
kendskab, og vi opfordrer derfor alle, som har gjort UFO- 
iagttagelser til at henvende sig til vores Rapportcentral, Post- 
box 6, 2820 Gentofte eller på telefon (03) 18 04 26. Såfremt 
man ønsker anonymitet, vil dette naturligvis blive respekteret. 


Sats og lay-out: Sydfyns Foto- & Maskinsats I/S - Tryk: Børge Mortensens Trykkeri 


